polyglot-tagger/wikipedia-language-snippets-filtered huggingface dataset:
ಪ್ಯಾಬ್ಲೊ ಪಿಕಾಸೊ’ರ "ಸ್ಟಿಲ್ ಲೈಫ್ ವಿತ್ ಚೈರ್-ಕ್ಯಾನಿಂಗ್‌" ಇದನ್ನು ಹೊಸಾ ಶೈಲಿಯ ಮೊದಲ ಕೆಲಸವೆಂದು ಪರಿಗಣಿಸಲಾಯಿತು, ಇದು ಪಠ್ಯದೊಂದಿಗೆ, ಚೈರ್-ಕ್ಯಾನಿಂಗ್‌ನ್ನು ಅಂಡಾಕೃತಿಯ ಕ್ಯಾನ್‌ವಾಸುಮೇಲೆ ಅಂಟಿಸಿದ ರೀತಿಯಲ್ಲಿ ಕಾಣುವಂತೆ ಮುದ್ರಿಸಿದ ಎಣ್ಣೆ ಬಟ್ಟೆಯನ್ನು ಒಳಗೊಂಡಿರುತ್ತದೆ; ಮತ್ತು ಪೂರ್ಣ ಚಿತ್ರವು ಹಗ್ಗದ ಚೌಕಟ್ಟಿನ ರಚನೆಯನ್ನು ಹೊಂದಿರುತ್ತದೆ. ಮೇಲುಗಡೆಯ ಎಡಗಡೆಯ ಅಕ್ಷರಗಳು "ಜೆಒಯು" ಆಗಿದ್ದು, ಇವು ಬಹುತೇಕ ಘನಾಕೃತಿ ಕಲಾವಿದರ ಚಿತ್ರಕಲೆಗಳಲ್ಲಿ ಕಾಣಿಸಿಕೊಳ್ಳುತ್ತವೆ ಮತ್ತು ಇವು ವಾರ್ತಾ ಪತ್ರಿಕೆಯ ಹೆಸರಾದ "ಲೆ ಜರ್ನಲ್" ನ್ನು ಸೂಚಿಸುತ್ತವೆ. ವಾರ್ತಾಪತ್ರಿಕೆಯ ಕ್ಲಿಪ್ಪಿಂಗ್‌ಗಳು ಸಾಮಾನ್ಯವಾಗಿ ಸೇರಿಸಿಕೊಳ್ಳುವಿಕೆಗಳಾಗಿದ್ದವು, ವಾರ್ತಾಪತ್ರಿಕೆಯ ಭೌತಿಕ ತುಂಡುಗಳು, ಹಾಳೆ ಸಂಗೀತ, ಮತ್ತು ಆ ತರಹದ ವಸ್ತುಗಳನ್ನು ಸಹ ಕಾಲೆಜುಗಳಲ್ಲಿ ಸೇರ್ಪಡೆಯಾಗಿದ್ದವು. ಅದೇ ಸಮಯದಲ್ಲಿ ಜೆಒಯು ಫ್ರೆಂಚ್ ಪದಗಳಾದ ಜೊಯ್ ಅಥವಾ ಜೊಯರ್ ಗಳ ಮೇಲಿನ ಎರಡರ್ಥದ ನುಡಿ ಪದ ಸಹ ಆಗಬಹುದಾಗಿದೆ. ಪಿಕಾಸೊ ಮತ್ತು ಬ್ರಾಕ್ವೆ ಪರರ್ಸ್ಪರ ಸ್ನೆಹಭಾವದ ಪೈಪೋಟಿಯನ್ನು ಹೊಂದಿದ್ದರು ಮತ್ತು ಅವರ ಚಿತ್ರಕಲಾ ಕೆಲಸಗಳಲ್ಲಿ ಒಳಗೊಂಡಿದ್ದ ಅಕ್ಷರಗಳು ಅವರ ಈ ಪೈಪೋಟಿಯ ಆಟ ವಿಸ್ತಾರವಾಗಲು ಕಾರಣವಾಗಿರಬಹುದಾಗಿದೆ.
೧೯೧೩ರಲ್ಲಿ ನ್ಯೂ ಯಾರ್ಕ್ ನಗರದಲ್ಲಿನ ಪ್ರಸಿದ್ಧ ಆರ್ಮೊನಿ ಷೋನಲ್ಲಿ ಜಾಕ್ವೆಸ್ ವಿಲ್ಲೊನ್ ಏಳೂ ಪ್ರಮುಖ ಮತ್ತು ದೊಡ್ಡ ಡ್ರೈಪಾಯಿಂಟ್‌ಗಳನ್ನು ಪ್ರದರ್ಶಿಸಿದಾಗ, ಯುನೈಟೆಡ್ ಸ್ಟೇಟ್ಸ್ ಕ್ಯೂಬಿಸಂ ಮತ್ತು ಯುರೋಪಿನ ಆಧುನಿಕ ಕಲೆಯನ್ನು ಅಳವಡಿಸಿಕೊಂಡಿತು. ೧೯೨೦ರ ಮೊದಲು ಬ್ರಾಕ್ವೆ ಮತ್ತು ಪಿಕಾಸೊ ಅನೆಕ ವಿಭಿನ್ನ ಹಂತಗಳಲ್ಲಿ ತಮ್ಮನ್ನು ತೊಡಗಿಸಿಕೊಂಡಿದ್ದರು, ಮತ್ತು ಈ ಕೆಲಸಗಳಲ್ಲಿ ಕೆಲವನ್ನು ಆರ್ಮೊನಿ ಪ್ರದರ್ಶನದ ಮೊದಲೆ ನ್ಯೂ ಯಾರ್ಕ್ ನಗರದಲ್ಲಿನ ಆಲ್‌ಪ್ರೆಡ್ ಸ್ಟೈಗ್ಲಿಟ್‌ಝ್'ನ "೨೯೧" ಗ್ಯಾಲರಿಯಲ್ಲಿ ಕಾಣಲಾಗಿತ್ತು.
ಪಿಕಾಸೊ ಮತ್ತು ಬ್ರಾಕ್ವೆರ ಘನಾಕೃತಿ ಕಲೆ ಆರಂಭ ಯುಗದ ಮಹತ್ವಗಳನ್ನು ಅರೆತ ಸ್ಜೆಚ್ ಕಲಾವಿದರು, ಇದರ ಅಂಶಗಳನ್ನು ಹೊರಪಡೆದು ತಮ್ಮ ಸ್ವಂತ ಕೆಲಸಗಳಾದ ಎಲ್ಲಾ ರೀತಿಯ ಕಲಾತ್ಮಕ ಚಟುವಟಿಕೆಗಳಲ್ಲಿ-ಮುಖ್ಯವಾಗಿ ಚಿತ್ರಕಲೆ ಮತ್ತು ವಾಸ್ತುಕಲೆಯಲ್ಲಿ ಅಳವಡಿಕೊಳ್ಳುವ ಪ್ರಯತ್ನ ಮಾಡಿದರು. ಇದು ಬಹುಶಃ ಪ್ರಾಗ್ವೆಯಲ್ಲಿ ೧೯೧೦ರಿಂದ ೧೯೧೪ರ ವರೆಗೂ ಇದ್ದ ಕ್ರಿಯಾತ್ಮಕ ಘನಾಕೃತಿ ಕಲೆಯ ಸ್ಜೆಚ್ ತತ್ವ ಪ್ರತಿಪಾದಕರ ಒಂದು ಅವಂತ್-ಗ್ರೇಡ್ ಕಲಾ ಪ್ರಯತ್ನವಾದ, ಸ್ಜೆಚ್ ಘನಾಕೃತಿ ಕಲೆಯ ಅಭಿವೃದ್ಧಿಗೆ ಕಾರಣವಾಯಿತು.
ಫ್ಯಾರೀಸ್‌ನಲ್ಲಿ ೧೯೦೭ರಲ್ಲಿ ಪಾಲ್ ಸೆಝನ್ನೆರ ಕಲಾ ಕೆಲಸಗಳ ಸಂಗ್ರಹನಾಲಯದ ಪೂರ್ವಾನ್ವಯದ ಬೃಹತ್ ಪ್ರದರ್ಶನವನ್ನು ಏರ್ಪಡಿಸಲಾಯಿತು, ಇದು ಅವರ ಮರಣದ ಕೆಲವೇ ಸಮಯದ ನಂತರ ನಡೆಯಿತು. ಸೆಝನ್ನೆ ಒಂದು ಪ್ರಮುಖ ಚಿತ್ರಗಾರ ಮತ್ತು ಅವರ ಕಲ್ಪನೆಗಳು ವಿಶೆಷವಗಿ ಮಾರ್ಧನಿಸುವಂತವು ಮುಖ್ಯವಾಗಿ ಫ್ಯಾರೀಸ್‌ನಲ್ಲಿನ ಯುವ ಕಲಾವಿದರಿಗೆ ಇವು ಬಹು ಮುಖ್ಯವಾದವು ಎಂಬುದನ್ನು ಪ್ರತಿಪಾಲಿಸುವಲ್ಲಿ ಈ ಪ್ರದರ್ಶನವು ಅಪರಿಮಿತವಾಗಿ ಪರಿಣಾಮಕಾರಿಯಾಗಿದೆ. ಗಮನಿಸಿ ಮತ್ತು ನೋಡುವುದನ್ನು ಕಲಿಯಿರಿ ಮತ್ತು ನಿಸರ್ಗವು ಮೂಲ ಆಕಾರಗಳಾದ ಘನಾಕೃತಿಗಳು, ಗೋಳಾಕೃತಿಗಳು, ಸಿಲಿಂಡರುಗಳು, ಮತ್ತು ಕೋನುಗಳ ಜೋಡಣೆಯಿಂದಲೇ ಆಗಿರುವಂತೆ ಭಾವಿಸಿ ಎಂದು ಹೇಳಿದ್ದ, ಪಾಲ್ ಸೆಝನ್ನೆರನ್ನು ನೋಡಿಯೇ, ಪಿಕಾಸೊ ಮತ್ತು ಬ್ರಾಕ್ವೆ ಇಬ್ಬರು ಘನಾಕೃತಿ ಕಲೆ ಬಗ್ಗೆ ಪ್ರೇರಿತಗೊಂಡಿದ್ದರು. ಪಿಕಾಸೊ ಅತ್ಯಂತ ಪ್ರಮುಖ ವಿಶ್ಲೇಷಣಾತ್ಮಕ ಘನಾಕೃತಿ ಕಲಾವಿದ ಆಗಿದ್ದರು, ಆದರೆ ಘನಾಕೃತಿ ಕಲಾವಿದರ ನಿಘಂಟುವಿನ ಅಭಿವೃದ್ದಿಗೆ ಪಿಕಾಸೊ ಜೊತೆಯಲ್ಲಿ ಕೆಲಸ ಮಾಡಲು ಫೇವಿಸಂನ್ನು ತ್ಯಜಿಸಿದ ಬ್ರಾಕ್ವೆ ಸಹ ಪ್ರಮುಖರು.
ಘನಾಕೃತಿ ಕಲೆ ಅನ್ನುವುದು ೨೦ನೆಯ ಶತಮಾನದ ಅವಂತ್-ಗ್ರೇಡ್‌ನ ಕಲಾ ಪ್ರಯತ್ನವಾಗಿದೆ, ಇದರ ಮೂಲ ಕರ್ತರು ಪಾಬ್ಲೊ ಪಿಕಾಸೊ ಮತ್ತು ಜಾರ್ಜೆಸ್ ಬ್ರಾಕ್ವೆ, ಇದು ಯುರೋಪಿನ ಚಿತ್ರಕಲೆ ಮತ್ತು ಶಿಲ್ಪಕಲೆಯಲ್ಲಿ ಮಹತ್ತರವಾದ ಬದಲಾವಣೆಯನ್ನು ತಂದಿದೆ, ಮತ್ತು ಸಂಗೀತ ಮತ್ತು ಸಾಹಿತ್ಯದಲ್ಲಿ ಇದಕ್ಕೆ ಸಂಬಂಧಪಟ್ಟ ಹೊಸಾ ಪ್ರಯತ್ನಗಳಿಗೆ ಪ್ರೇರಣೆಯಾಯಿತು. ಘನಾಕೃತಿ ಕಲೆಯ ಮೊದಲ ವಿಭಾಗವನ್ನು, ಅನಲೈಟಿಕ್ ಘನಾಕೃತಿ ಕಲೆ ಎನ್ನಲಾಗುತ್ತದೆ, ಇದನ್ನು ಆಧಾರಭೂತವಾಗಿ ಮತ್ತು ಪರಿಣಾಮಕಾರಿಯಾಗಿ ಚಿಕ್ಕದೆಂದು ಹೇಳಲಾಗುತ್ತದೆ ಆದರೆ ಇದು ಫ್ರಾನ್ಸ್‌ನಲ್ಲಿನ ೧೯೦೭ ಮತ್ತು ೧೯೧೧ರ ಮಧ್ಯದ ಒಂದು ಪ್ರಧಾನ ಕಲಾ ಪ್ರಯತ್ನವಾಗಿದೆ. ಇದರ ಎರಡನೆಯ ಹಂತ, ಸಿಂಥಟಿಕ್ ಘನಾಕೃತಿ ಕಲೆಯಲ್ಲಿ, ಈ ಪ್ರಯತ್ನ ವಿಸ್ತಾರಗೊಂಡಿತು ಮತ್ತು ಸರ್ರಿಯಲಿಸ್ಟ್ ಪ್ರಯತ್ನ ಜನಪ್ರಿಯಗೊಂದ ಸಮಯವಾದ, ೧೯೧೯ರ ವರೆಗೂ ಜೀವನಾಧಾರವಾಗಿ ಉಳಿಯಿತು.
ಘನಾಕೃತಿ ಕಲೆಯ ಆವಿಷ್ಕಾರವು ಪಿಕಾಸೊ ಮತ್ತು ಬ್ರಾಕ್ವೆ, ನಂತರ ಮೌಂಟ್‌ಮಾಟ್ರೆ, ಫ್ಯಾರೀನ್‌ನ ನಿವಾಸಿಗಳ ನಡುವಿನ ಸಂಯುಕ್ತ ದೃಢಪ್ರಯತ್ನವಾಗಿದೆ. ಈ ಕಲಾವಿದರು ಇದರ ಮುಖ್ಯ ಪರಿವರ್ತಕರಾಗಿದ್ದರು. ನಂತರದ ಕ್ರಿಯಾತ್ಮಕ ಪಾಲುದಾರ ಸ್ಫಾನಿಯಾರ್ಡ್ ಜಾನ್ ಗ್ರಿಸ್. ೧೯೦೭ರ ಸಂದರ್ಶನದ ನಂತರ ಬ್ರಾಕ್ವೆ ಮತ್ತು ಪಿಕಾಸೊ ಘನಾಕೃತಿ ಕಲೆಯ ಅಭಿವೃದ್ಧಿಗೆ ವಿಶೇಷವಾಗಿ ಕೆಲಸಮಾಡುವುದನ್ನು ಆರಂಭಿಸಿದರು. ಆರಂಭದಲ್ಲಿ ಪಿಕಾಸೊ ಒತ್ತಾಯಿಸುವ ಮತ್ತು ಪ್ರಭಾವ ಬೀರುವ ವ್ಯಕ್ತಿಯಾಗಿದ್ದರು, ಇದರ ಪ್ರೇರೇಪದಿಂದಲೆ ಬ್ರಾಕ್ವೆ ೧೯೦೮ರ ವೇಳೆಗೆ ಫೇವಿಸಂನಿಂದ ದೂರ ಸರಿದರು. ಈ ಇಬ್ಬರು ಕಲಾವಿದರು ೧೯೦೮ರ ಕೊನೆಯ-೧೯೦೯ರ ಆರಂಭದಲ್ಲಿ ಪ್ರಾರಂಭಿಸಿ ೧೯೧೪ರಲ್ಲಿ ನೆಯ ಪ್ರಪಂಚ ಯುದ್ಧ ಆರಂಭವಾಗುವ ವರೆಗೂ ಜೊತೆಯಾಗಿ ಕೆಲಸಮಾಡುತ್ತಿದ್ದರು. ಈ ಪ್ರಯತ್ನವು ಫ್ಯಾರೀಸ್ ಮತ್ತು ಯುರೋಪಿನಾದ್ಯಂತ ಬಹಳ ವೇಗವಾಗಿ ಹರಡಿತು.
ಡೆಮೊಇಸೆಲ್ಲೆಸ್‌ ನ್ನು ಸಾಮಾನ್ಯವಾಗಿ ಮೊದಲ ಘನಾಕೃತಿ ಕಲೆ ಚಿತ್ರ ಎಂದು ಸೂಚಿಸಲಾಗುತ್ತದೆ. ಇದು ಒಂದು ಉತ್ಪ್ರೇಕ್ಷೆ ಅಸ್ಟೆ, ಘನಾಕೃತಿ ಕಲೆ ಕಡೆಗೆ ಇದು ಒಂದು ಪ್ರಮುಖ ಹೆಜ್ಜೆ ಆದರೂ ಇದು ಘನಾಕೃತಿ ಕಲೆಯದ್ದಲ್ಲ. ಇದರಲ್ಲಿನ ತಡೆಒಡ್ಡುವ, ಆವಿರ್ಭಾವದ ಧಾತು, ಘನಾಕೃತಿ ಕಲೆಯ ಚೈತನ್ಯಕ್ಕೆ ವಿರುದ್ಧವಾದುದು, ಪ್ರಂಪಂಚದಲ್ಲಿ ಇದನ್ನು ಪ್ರತ್ಯೇಕವಾದ, ಸಹಜವಾದ ಚೈತನ್ಯವಾಗಿ ಕಾಣಲಾಯಿತು. ಅದಾಗ್ಯೂ, ಡೆಮೊಇಸೆಲ್ಲೆಸ್‌ ಒಂದು ತಾರ್ಕಿಕ ಚಿತ್ರವಾಗಿದ್ದು, ಘನಾಕೃತಿ ಕಲೆಯ ಆರಂಭ ಎಂದು ಪರಿಗಣಿಸಲು ಕಾರಣ ಇದು ಹೊಸಾ ಚಿತ್ರಾತ್ಮಕ ಭಾಷಾ ವೈಶಿಷ್ಟ್ಯತೆಯ ಉದ್ಭವವನ್ನು ಗುರುತಿಸುತ್ತದೆ, ಹಾಗು ಇದರಲ್ಲಿ ಪಿಕಾಸೊ ನೆಲೆಗೊಂಡ ಸಂಪ್ರದಾಯಗಳನ್ನು ಹಿಂಸಾತ್ಮಕವಾಗಿ ಉರುಳಿಸಿದರು ಮತ್ತು ಈ ಎಲ್ಲಾ ಕಾರಣಗಳಿಂದ ಬೆಳವಣಿಗೆಯನ್ನು ಇದರ ಹೊರಗೆ ಕಾಣಲಾಯಿತು.
ಆಂಗ್ಲ ಕಲಾ ಚರಿತ್ರಕಾರ ಡಾಗ್ಲಾಸ್ ಕೂಪರ್, ಅವರ ಸೆಮಿನಲ್ ಪುಸ್ತಕ ದಿ ಕ್ಯೂಬಿಸ್ಟ್ ಎಪೋಕ್‌ ನಲ್ಲಿ, ಘನಾಕೃತಿ ಕಲೆಯ ಮೂರು ಹಂತಗಳನ್ನು ವಿವರಿಸಿದರು. ಪೂಪರ್‌ರ ಪ್ರಕಾರ, ಪಿಕಾಸೊ ಮತ್ತು ಬ್ರಾಕ್ವೆ ಸ್ಟೂಡಿಯೊಗಳಲ್ಲಿ ಈ ಕಲಾ ಪ್ರಯತ್ನವನ್ನು ಮೊದಮೊದಲು ಅಭಿವೃದ್ಧಿಪಡಿಸಿದ ಸಮಯದಲ್ಲಿ "ಮೊದಲಿನ ಘನಾಕೃತಿ ಕಲೆ" ಇತ್ತು; ಎರಡನೆಯ ಹಂತವನ್ನು "ಎತ್ತರದ ಕ್ಯೂಬಿಸಂ" ಎಂದು ಕರೆಯಲಾಯಿತು, ಈ ಸಮಯದಲ್ಲೇ ಜಾನ್ ಗ್ರಿಸ್ ಪ್ರತಿಷ್ಠಿತ ವ್ಯಾಖ್ಯಾನಕಾರರಾಗಿ ಗೋಚರವಾದರು; ಮತ್ತು ಕೊನೆಯದಾಗಿ ಕೂಪರ್ "ನಂತರದ ಘನಾಕೃತಿ ಕಲೆ"ಯನ್ನು ಘನಾಕೃತಿ ಕಲೆಯ ಮೂರನೆಯ ಹಂತ ಎಂದೂ, ಆಧಾರಭೂತ ಅವಂತ್-ಗ್ರೇಡ್ ಪ್ರಯತ್ನವೆಂದೂ ಪ್ರಸ್ತಾಪಿಸಿದರು.
ಫ್ರೆಂಚ್ ಕಲಾ ವಿಮರ್ಶಕ ಲೋಯಿಸ್ ವಾಕ್ಸೆಲ್ಲೆಸ್, ೧೯೦೮ರಲ್ಲಿ ಬ್ರಾಕ್ವೆರಿಂದ ಮಾಡಲ್ಪಟ್ಟ ಚಿತ್ರವನ್ನು ನೋಡಿದ ನಂತರ "ಕ್ಯೂಬಿಸಂ" ಅಥವಾ "ಬಿಝಾರೆ ಕ್ಯೂಬಿಕ್ವೆಸ್" ಅನ್ನುವ ಪದವನ್ನು ಮೊದಲಬಾರಿಗೆ ಉಪಯೋಗಿಸಿದರು. ಅವರು ಇದನ್ನು "ಚಿಕ್ಕ ಚಿಕ್ಕ ಘನಾಕೃತಿಗಳಿಂದ ತುಂಬಿದ ಚಿತ್ರ" ಎಂದು ವರ್ಣಿಸಿದರು, ಇಬ್ಬರು ರಚನೆಕಾರರು ಆರಂಭದಲ್ಲಿ ಇದನ್ನು ಅನುಸರಿಸದೇ ಇದ್ದರೂ, ಈ ಪದವು ಬಹುಬೇಗ ವ್ಯಾಪಕವಾಗಿ ಉಪಯೋಗಿಸಲ್ಪಟ್ಟಿತು. ಕಲಾ ಚರಿತ್ರೆಗಾರ ಎರ್ನ್‌ಸ್ಟ್ ಗಾಂಬ್ರಿಚ್ ಘನಾಕೃತಿ ಕಲೆಯ್ನು "ಸಂದಿಗ್ಧತೆಯನ್ನು ಬಲವಂತವಾಗಿ ಕೊನೆಗಾಣಿಸುವ ಅತ್ಯಂತ ಮಹತ್ವದ ಪ್ರಯತ್ನ ಮತ್ತು ಚಿತ್ರವನ್ನು ಓದಲು ಒತ್ತಾಯಿಸುವ ಮಾನವನಿಂದ ನಿರ್ಮಿಸಲ್ಪಟ್ಟ, ವರ್ಣರಂಜಿತ ಕ್ಯಾನ್ವಸ್ ಎಂದು ವರ್ಣಿಸಿದರು.
ಘನಾಕೃತಿ ಕಲೆಯ ಕಲಾಕೆಲಸಗಳಲ್ಲಿ, ಮುರಿದುಬಿದ್ದ ಆಬ್ಜೆಕ್ಟ್ ಗಳನ್ನು, ವಿಶ್ಲೇಷಿಸಲಾಗುವುದು ಮತ್ತು ಸಂಕ್ಷಿಪ್ತ ರೂಪದಲ್ಲಿ ಮರು-ಜೋಡಿಸಲಾಗುವುದು-ಇಲ್ಲಿ ವಸ್ತುಗಳನ್ನು ಒಂದೇ ದೃಷ್ಟಿಕೋನದಿಂದ ಚಿತ್ರಿಸುವುದರ ಬದಲಾಗಿ, ವಿಷಯವನ್ನು ಬಹು ಸಂದರ್ಭಗಳಲ್ಲಿ ಪ್ರತಿಬಿಂಬಿಸಲು ಕಲಾವಿದ ವಸ್ತುಗಳನ್ನು ಬಹು ದೃಷ್ಟಿಕೋನಗಳಿಂದ ಚಿತ್ರಿಸುವನು. ಹೆಚ್ಚಾಗಿ ಮೇಲ್ಮೈಗಳು ಹೊರನೋಟದ ಯಾದೃಚ್ಚಿಕವಾದ ಕೋನಗಳಲ್ಲಿ ಅಡ್ಡಹಾಯ್ದು, ಆಳದ ಸುಸಂಬದ್ಧ ಗ್ರಹಿಸುವಿಕೆಯನ್ನು ಅಳಿಸಿಹಾಕುತ್ತವೆ. ಹಿನ್ನಲೆ ಮತ್ತು ವಸ್ತುಗಳ ಸಮತಲಗಳು ಪರಸ್ಪರ ಭೇದಿಸಿಕೊಂಡು ಹೋಗಿ, ಪೊಳ್ಳಾದ ಅನಿಶ್ಚಿತ ಸ್ಥಳದ ರಚನೆಯನ್ನು ಮಾಡುತ್ತವೆ, ಇದು ಘನಾಕೃತಿ ಕಲೆಯ ವಿಶಿಷ್ಟ ಲಕ್ಷಣಗಳಲ್ಲಿ ಒಂದಾಗಿದೆ.
ಸಿಂಥೆಟಿಕ್ ಘನಾಕೃತಿ ಕಲೆ ಅನ್ನುವುದು ಘನಾಕೃತಿ ಕಲೆಯಲ್ಲೇ ಆದ ಎರಡನೆಯ ಮುಖ್ಯ ಪ್ರಯತ್ನವಾಗಿದ್ದು, ಇದನ್ನು ಪಿಕಾಸೊ, ಬ್ರಾಕ್ವೆ, ಜಾನ್ ಗ್ರಿಸ್ ಮತ್ತು ಇತರರಿಂದ ೧೯೧೨ ಮತ್ತು ೧೯೧೯ರ ನಡುವಿನ ಕಾಲದಲ್ಲಿ ಅಭಿವೃದ್ದಿಗೊಳಿಸಲಾಯಿತು. ವಿಭಿನ್ನ ರಚನಾ ಚಿತ್ರಣಗಳು, ಮೇಲ್ಮೈಗಳು, ತೇಪೆಚಿತ್ರದ ಅಂಶಗಳು, ಪೇಪಿಯರ್‌ ಕೊಲ್ಲೆ ಮತ್ತು ವಿಲೀನಗೊಂಡ ವಿಷಯದ ಒಂದು ಬೃಹತ್‌‌ ವೈವಿಧ್ಯತೆಯ ಪರಿಚಯ ಇವು ಕೃತಕ ಘನಾಕೃತಿ ಕಲೆಯ ವಿಶಿಷ್ಟ ಲಕ್ಷಣಗಳಾಗಿವೆ. ಇದು ಶ್ರೇಷ್ಟ ಕಲಾ ಕೆಲಸದ ಮುಖ್ಯ ಅಂಶವಾಗಿ ಪ್ರವೇಶಪಡಿಸಿದ ಕಾಲೇಜು ಮೂಲವಸ್ತುಗಳ ಆರಂಭವಾಗಿತ್ತು.
ಆಂಗ್ಲ ಕಲಾ ಚರಿತ್ರೆಗಾರ, ಸಂಗ್ರಹಕಾರ, ಮತ್ತು ದಿ ಕ್ಯೂಬಿಸ್ಟ್ ಎಪೋಚ್‌ ನ ಲೇಖಕ, ಡಾಗ್ಲಾಸ್ ಕೂಪರ್, ಪಾಲ್ ಗಾಯ್‌ಗ್ವಿನ್ ಮತ್ತು ಪಾಲ್ ಸೆಝನ್ನೆರನ್ನು "ಇವರಿಬ್ಬರು ಘನಾಕೃತಿ ಕಲೆಯ ರಚನೆಗೆ ವಿಶೇಷವಾಗಿ ವರ್ಚಸ್ಸನ್ನು ಬೀರಿದವರು ಮತ್ತು ಮುಖ್ಯವಾಗಿ ೧೯೦೬ ಮತ್ತು ೧೯೦೭ರ ಸಮಯದ ಪಿಕಾಸೊ ಚಿತ್ರಕಲೆಗಳಿಗೆ ಪ್ರಧಾನವಾದವರು" ಎಂದು ಟೀಕಿಸಿದರು. ಅದಾಗ್ಯೂ ಲೆಸ್ ಡೆಮೊಇಸೆಲ್ಲೆಸ್ ಡಿ'ಅವಿಗ್ನೋನ್‌‌ ನ್ನು ಮೊದಲ ಘನಾಕೃತಿ ಕಲೆ ವರ್ಣಚಿತ್ರ ಎಂದು ತಪ್ಪಾಗಿ ಸೂಚಿಸಲಾಗಿದೆ ಎಂದು ಹೆಳುವುದನ್ನು ಕೂಪರ್ ಮುಂದುವರೆಸಿದರು. ಅವರು ವಿವರಿಸಿದ್ದು,
ಗೆರ್‌ಟ್ರೂಡ್ ಸ್ಟೈನ್‌ರ ಲಿಖಿತ ಕೆಲಸಗಳು ಪುನರುಕ್ತಿ ಮತ್ತು ಪುನರಾವರ್ತನೆಯ ಪದಸಮುಚ್ಚಯಗಳನ್ನು ವಾಕ್ಯವೃಂದಗಳಲ್ಲಿ ಮತ್ತು ಪೂರ್ಣ ಅಧ್ಯಾಯಗಳಲ್ಲಿ ಕಟ್ಟಡದ ಬ್ಲಾಕ್‌ಗಳಂತೆ ತೊಡಗಿಸುತ್ತವೆ. ದಿ ಮೇಕಿಂಗ್ಸ್ ಆಫ್ ಅಮೆರಿಕಾನ್ಸ್ ಅನ್ನುವ ನವಲನ್ನು ಸೇರಿ, ಸ್ಟೈನ್'ರ ಬಹುತೇಕ ಪ್ರಮುಖ ಕೆಲಸಗಳು ಈ ಪ್ರಕ್ರಿಯೆಯನ್ನು ಉಪಯೋಗಿಸುತ್ತವೆ, ಗೆರ್‌ಟ್ರೂಡ್ ಸ್ಟೈನ್ ಮತ್ತು ಅವರ ಸಹೋದರ ಲಿಯೊ ಸಹ ಘನಾಕೃತಿ ಕಲೆಯ ಬಹು ಮುಖ್ಯ ಪ್ರಭಾವಿಗಳಲ್ಲಿ ಸೇರಿದ್ದಾರೆ. ಪರ್ಯಾಯವಾಗಿ ಸ್ಟೈನ್’ರ ಬರಹಗಳು ಪಿಕಾಸೊರ ಪ್ರಾಭಲ್ಯವನ್ನು ಹೊಂದಿದ್ದವು.
ಬಹುತೇಕ ಇತರ ಯುರೋಪಿನ ಶಿಲ್ಪಕಲಾವಿದರು ವೇಗವಾಗಿ ಮುಂದಾಳತ್ವವನ್ನು ಗಳಿಸಿದ್ದಾರೆ: ಫ್ರೆಂಚ್ ರೈಮಂಡ್ ಡಚಾಂಪ್-ವಿಲ್ಲೊನ್, ಸೈನಿಕ ವೃತ್ತಿಯಲ್ಲಿನ ಅವರ ಮರಣದಿಂದ ಅವರ ಶಿಲ್ಪಕಲಾ ವೃತ್ತಿಯು ಬಹಳ ಚಿಕ್ಕದಾಗಿಯೆ ಮುಗಿಯಿತು, ಯುಕ್ರೈನಿಯದ ಅಲೆಕ್ಸಾಂಡರ್ ಆರ್ಚಿಪೆಂಕೊ, ಅವರ ೧೯೧೨ರ ವಾಕಿಂಗ್ ವುಮೆನ್ ಇದು ರೂಪಿಲ್ಲದ ನಿರರ್ಥಕ ಭಾವನೆಯ ಶಿಲ್ಪಕಲೆಯನ್ನು ಪರಿಚಿಯಿಸುವಲ್ಲಿ ಮೊದಲನೆಯದಾಗಿದೆ, ಮತ್ತು ಲಿಥಾನಿಯಾದ ಜಾಕ್ವೆಸ್ ಲಿಪ್ಚಿಟ್ಜ್ ಇವರನ್ನು ಮೊದಲ ಘನಾಕೃತಿ ಶಿಲ್ಪಕಲಾವಿದ ಎಂದು ಗುರುತಿಸಲಾಯಿತು.
ಘನಾಕೃತಿ ಕಲಾವಿದರ ಚಿತ್ರಕಲೆಯಲ್ಲಿ ಇರುವ ಮಾದರಿಯಲ್ಲೇ, ಪಾಲ್ ಸೆಝನ್ನೆ’ರ ಬಣ್ಣಹಚ್ಚಿದ ವಸ್ತುಗಳನ್ನು ವಿಭಾಗಗಳ ಸಮತಲಗಳಾಗಿ ಮತ್ತು ಜ್ಯಾಮಿತಿಯ ಘನವಸ್ತುಗಳಾಗಿ ವಿಭಜಿಸುವಲ್ಲಿಯೂ ಈ ಶೈಲಿಯು ಸುಸ್ಥಾಪಿತವಾಗಿದೆ. ಮತ್ತು ಚಿತ್ರಕಲೆಯಲ್ಲಿನ ಮಾದರಿಯಲ್ಲೇ, ಇದು ಸುಮಾರು ೧೯೨೫ರ ವೇಳೆಗೆ ಇದರ ದಿಕ್ಕನ್ನು ಹೊಂದಿತ್ತು, ಮತ್ತು ವಿಸ್ತರಿಸಿದ ಪ್ರಾಭಲ್ಯವಾಗಿ ಮಾರ್ಪಟ್ಟು ಕನ್ಸ್ಟ್ರಕ್ಟಿವಿಸಂ ಮತ್ತು ಫ್ಯೂಚರಿಸಂಗೆ ಮೂಲಭೂತವಾಗಿ ನೆರವಾಗಿದೆ.
ಹೀಗಿರುವಾಗ ವಿಶ್ಲೇಷಣಾತ್ಮಕ ಘನಾಕೃತಿ ಕಲೆಯು ವಿಷಯಗಳ ವಿಶ್ಲೇಶಣೆಯಾಗಿದೆ , ಕೃತಕ ಘಾನಾಕೃತಿ ಕಲೆಯು ಹೆಚ್ಚಾಗಿ ಅನೆಕ ವಸ್ತುಗಳನ್ನು ಒಂದಾಗಿ ಸೇರಿಸುತ್ತದೆ. ವಿಶ್ಲೇಷಣಾತ್ಮಕ ಘನಾಕೃತಿ ಕಲೆಗಿಂತಲೂ ಕಡಿಮೆ ಶುದ್ಧವಾಗಿದೆ, ಕೃತಕ ಘಾನಾಕೃತಿ ಕಲೆಯು ಕೆಲವೇ ಸಮಕ್ಷೇತ್ರದ ವರ್ಗಾವಣೆಗಳನ್ನು ಹೊಂದಿರುತ್ತವೆ, ಮತ್ತು ಕಡಿಮೆ ಬಣ್ಣದ ಚಾಯೆಗಳನ್ನು ಹೊಂದಿದ್ದು, ಚಪ್ಪಟೆಯ ಸ್ಥಳದ ರಚನೆಯನ್ನು ಮಾಡುತ್ತದೆ.
ಘನಾಕೃತಿ ಕಲೆಯ ಮೂಲಗಳನ್ನು ಸೆಝನ್ನೆ’ರ ನಂತರದ ಕೆಲಸದ ಎರಡು ವಿಭಿನ್ನ ದಿಶೆಗಳಲ್ಲಿ ಕಾಣಬಹುದೆಂದು ಕೆಲವರು ನಂಬಿದ್ದಾರೆ: ಮೊದಲನೆಯದಾಗಿ ಬಣ್ಣಹಚ್ಚಿದ ಮೇಲ್ಮೈಯನ್ನು ಬಣ್ಣದ ಚಿಕ್ಕ ಚಿಕ್ಕ ಬಹುಮುಖ ಪ್ರದೇಶಗಳನ್ನಾಗಿ ತುಂಡುಮಾಡುವುದು, ನಂತರ ಬೈನೂಕುಲರ್ ನೋಟದಲ್ಲಿ ಗೋಚರಿಸುವಂತೆ ಬಹು ನೋಟದ ಕೋನಗಳು ಬರುವಂತೆ ಮಾಡುವುದು, ಮತ್ತು ಎರಡನೆಯದಾಗಿ ಸಹಜ ಆಕಾರಗಳನ್ನು ಸಿಲಿಂಡರುಗಳು, ಗೋಳಾಕೃತಿಗಳು, ಮತ್ತು ಕೋನುಗಳಾಗಿ, ಸರಳೀಕರಿಸುವಲ್ಲಿನ ಅವರ ಆಸಕ್ತಿ.
ಬಹುತೇಕ ಅದೇ ಕಲಾವಿದರಿಂದ ಘನಾಕೃತಿ ಕಲಾವಿದರ ಚಿತ್ರಕಲೆಯ ಜೊತೆಯಲ್ಲಿಯೇ ಘನಾಕೃತಿ ಕಲಾವಿದರ ಶಿಲ್ಪಕಲೆ ಸಹ ಅಭಿವೃದ್ಧಿಯಾಗಿದೆ. ಘನಾಕೃತಿ ಕಲಾವಿದರ ಮೊದಲನೆಯ ಶಿಲ್ಪಕಲೆಯು ಪಿಕಾಸೊ’ರ ೧೯೦೯ರ ಕಂಚಿನಲ್ಲಿ ಮಾಡಿದ ಮಹಿಳೆಯ ಶಿರಸ್ಸು ಆದರೂ ಆಗಿರಬಹುದು ಅಥವಾ ೧೯೧೨ರಲ್ಲಿ ಪ್ರಾಗ್ವೆಯಲ್ಲಿ ತೋರಿಸಿದ ಒಟ್ಟೊ ಗುಟ್‌ಪ್ರೆಂಡ್'ರ ಯಾಂಕ್ಸೈಟಿ ಆಗಿರಬಹುದು ಎಂದು ವಿಭಿನ್ನ ಮೂಲಗಳು ಸೂಚಿಸುತ್ತಿವೆ.
ಏನೇ ಆದರೂ ಘಾನಾಕೃತಿ ಕಲಾವಿದರು ಈ ಪರಿಕಲನೆಯನ್ನು ಸೆಝನ್ನೆಗಿಂತಲೂ ಹೆಚ್ಚಾಗಿ ಮುಂದಕ್ಕೆ ವಿಸ್ತರಿಸಿದರು; ಅವರು ಚಿತ್ರಿಸಿದ ವಸ್ತುಗಳ ಎಲ್ಲಾ ಮೇಲ್ಮೈಗಳನ್ನು ಏಕ ಚಿತ್ರ ಸಮತಲದಲ್ಲಿ ಪ್ರತಿಬಿಂಬಿಸಿದರು, ಇದು ಆ ವಸ್ತುಗಳ ಎಲ್ಲಾ ಮುಖಗಳನ್ನು ಏಕಕಾಲದಲ್ಲಿ ಕಾಣುವ ಮಾದರಿಯಲ್ಲಿತ್ತು. ಹೊಸಾ ಮಾದರಿಯ ಈ ಚಿತ್ರಣವು ಚಿತ್ರಕಲೆ ಮತ್ತು ಕಲೆಯಲ್ಲಿ ವಸ್ತುಗಳು ಗೋಚರಿಸುವ ಪಥವನ್ನೇ ಸಂಪೂರ್ಣ ಬದಲಿಸಿತು.
ಅಮೆರಿಕಾದ ಕಾದಂಬರಿ ಕ್ಷೇತ್ರದಲ್ಲಿನ, ವಿಲ್ಲಿಯಮ್ ಪಾಕ್ನರ್'ರ ೧೯೩೦ರ ಕಾದಂಬರಿ ಯಾಸ್ ಐ ಲೇ ಡೈಯಿಂಗ್ ನ್ನು ಘನಾಕೃತಿ ಕಲಾ ಪದ್ಧತಿಯೊಂದಿಗಿನ ಹೊಂದಾಣಿಕೆಯಾಗಿ ಓದಬಹುದಾಗಿದೆ. ಕಾದಂಬರಿಯು ೫೯ ವ್ಯಕ್ತಿತ್ವಗಳ ಭಿನ್ನವಾದ ಅನುಭವಗಳ ವೃತ್ತಾಂತದ ವೈಶಿಷ್ಟ್ಯತೆಯನ್ನು ಹೊಂದಿದ್ದು, ಇವೆಲ್ಲವನ್ನು ಒಟ್ಟುಗೂಡಿಸಿ, ಮಾಡಿದ ಕೊಹೆಜಿವ್ ಆಕೃತಿಯಂತಿದೆ.
ಶಾಲೆಗಳು ಸ್ಥಳೀಯ ಆರ್ಥಿಕತೆಗೆ ಪ್ರಮುಖ ಕೊಡುಗೆ ನೀಡುತ್ತಿವೆ. ಸುಮಾರು ಒಂದು ಶತಮಾನದಿಂದ ಇರುವ ದುಬಾರಿ ಬೋರ್ಡಿಂಗ್ ಶಾಲೆಗಳು ಈಗ ನೀಲ್‌ಗಿರಿಸ್ ಮತ್ತು ಕೂನೂರಿನ ವೈಶಿಷ್ಟ್ಯವಾಗಿವೆ. ಜನರಲ್ ತಿಮ್ಮಯ್ಯ ವಿಶ್ವ ಸಮರ ರ ನಂತರದ ವರ್ಷಗಳಲ್ಲಿ ಐರಿಷ್ ಸಹೋದರರು ನಡೆಸುತ್ತಿದ್ದ ಕಾನ್ವೆಂಟ್ ಸೇಂಟ್ ಜೋಸೆಫ್ಸ್ ಕಾಲೇಜ್‌ನಲ್ಲಿ ವಿದ್ಯಾಭ್ಯಾಸ ಮಾಡಿದರು. ಆರಂಭದಲ್ಲಿ ಬ್ರಿಟಿಷ್ ವೃತ್ತಿಪರ ತರಬೇತಿ ಕೇಂದ್ರಗಳಾಗಿದ್ದ ಇವು ಈಗ ಭಾರತೀಯ ಶಾಲಾಶಿಕ್ಷಣ ವ್ಯವಸ್ಥೆಗಳಡಿಯಲ್ಲಿ ವಿವಿಧೋದ್ದೇಶ ಕಿಂಡರ್‌ಗಾರ್ಟನ್ - ಹೈಯರ್ ಸೆಕೆಂಡರಿ ಶಾಲೆಗಳಾಗಿವೆ. ಇವುಗಳಲ್ಲಿ ಹೆಚ್ಚಿನ ಶಾಲೆಗಳನ್ನು ಕ್ಯಾಥೋಲಿಕ್ ಮಿಷನರಿಗಳು ಸ್ವಂತವಾಗಿ-ಹೊಂದಿದ್ದು, ಅವುಗಳ ಮೇಲ್ವಿಚಾರಣೆ ನಡೆಸುತ್ತವೆ. ಕೆಲವು ಕಾಲೇಜುಗಳು ಹೀಗಿವೆ:
ಸಿಮ್ಸ್ ಪಾರ್ಕ್‌ ಕೂನೂರಿನಲ್ಲಿ ಭೇಟಿ ನೀಡಬಹುದಾದ ಒಂದು ಪ್ರಮುಖ ಸ್ಥಳವಾಗಿದೆ. ಸುಮಾರು 12 ಹೆಕ್ಟೇರ್ ವಿಸ್ತೀರ್ಣದಲ್ಲಿ ವ್ಯಾಪಿಸಿರುವ ಈ ಉದ್ಯಾನವು ಮ್ಯಾಗ್ನೋಲಿಯ, ಪೈನ್ ಮರಗಳು, ಜರೀಗಿಡಗಳು ಮತ್ತು ಕ್ಯಾಮೆಲ್ಲಿಯ ಮೊದಲಾದ ಸುಮಾರು 1,000 ಸಸ್ಯ ಜಾತಿಗಳ ಸಂಗ್ರಹವನ್ನು ಹೊಂದಿದೆ. ಈ ಸಸ್ಯೋದ್ಯಾನವು ಭಾಗಶಃ ಜಪಾನೀಸ್ ಶೈಲಿಯಲ್ಲಿ ಅಭಿವೃದ್ಧಿಯಾಗಿದೆ. ಇದರ ಹೆಸರನ್ನು 1874ರಲ್ಲಿ ಮದ್ರಾಸ್ ಕ್ಲಬ್‌ನ ಕಾರ್ಯದರ್ಶಿಯಾಗಿದ್ದ . . ಸಿಮ್‌ನಿಂದ ಪಡೆಯಲಾಗಿದೆ. ವರ್ಷಂಪ್ರತಿ ಮೇ ತಿಂಗಳಲ್ಲಿ ನಡೆಸಲಾಗುವ ಹಣ್ಣು ಮತ್ತು ತರಕಾರಿಗಳ ಪ್ರದರ್ಶನವು ಈ ಉದ್ಯಾನದ ಪ್ರಮುಖ ಆಕರ್ಷಣೆಯಾಗಿದೆ.
ಈ ಸಂಸ್ಥೆಗೆ ಭೇಟಿ ನೀಡಲು ಪ್ರವಾಸಿಗರಿಗೆ ವಿಶೇಷ ಅನುಮತಿಯ ಅಗತ್ಯವಿರುತ್ತದೆ. ಇದು ಸಿಮ್ಸ್ ಪಾರ್ಕ್‌ನ ಹತ್ತಿರದಲ್ಲಿದೆ. ಈ ಸಂಸ್ಥೆಯನ್ನು 1907ರಲ್ಲಿ ಸ್ಥಾಪಿಸಲಾಗಿತ್ತು. ಇದು ರೇಬೀಸ್‌ ರೋಗಕ್ಕೆ ಲಸಿಕೆಯನ್ನು ಮತ್ತು ಮೂರು-ಲಸಿಕೆಗಳನ್ನು ಅಭಿವೃದ್ಧಿಪಡಿಸುತ್ತದೆ.ಆರಂಭಿಕ ದಿನಗಳಲ್ಲಿ ಈ ಸಂಸ್ಥೆಯು ಇನ್‌ಫ್ಲುಯೆಂಜ ಲಸಿಕೆಯ ಸಂಶೋಧನೆಯಲ್ಲಿ ಪ್ರಮುಖ ಪಾತ್ರವಹಿಸಿತ್ತು. ಈಗ ಇದು ಟಿಶ್ಯೂ ಕಲ್ಚರ್ ಆಂಟಿ ರೇಬೀಸ್ ವ್ಯಾಕ್ಸಿನ್ ಮತ್ತು ಗುಂಪಿನ ಲಸಿಕೆಗಳನ್ನು ಸಿದ್ದಪಡಿಸುತ್ತದೆ.
ಪ್ರವಾಸಿಗರು ಲೇಡಿ ಕ್ಯಾನಿಂಗ್ಸ್ ಸೀಟ್‌ನಿಂದ ಡಾಲ್ಫಿನ್ಸ್ ಸೀಟ್‌ಗೆ ಪ್ರಯಾಣಿಸಬಹುದು, ಇದು ಕೂನೂರಿನಿಂದ 12 ಕಿಮೀ ದೂರದಲ್ಲಿದೆ. ಹೆಚ್ಚು ಹತ್ತಿರದಲ್ಲಿರುವುದು ಲಾಸ್ ಫಾಲ್ಸ್, ಇದು ಕೂನೂರಿನಿಂದ ಕೇವಲ 5 ಕಿಮೀ ದೂರದಲ್ಲಿದೆ. ಕೂನೂರಿನಿಂದ 13 ಕಿಮೀ ದೂರದಲ್ಲಿರುವ ಡ್ರೂಗ್‌ಗೆ ಈ ಜಲಪಾತದಿಂದ ಪ್ರಯಾಣಿಸಬಹುದು. ಡ್ರೂಗ್ಅನ್ನು ಪಕ್ಕಾಸುರನ್ ಕೊಟ್ಟೈ ಎಂದೂ ಕರೆಯುತ್ತಾರೆ. 16ನೇ ಶತಮಾನದ ಕೋಟೆಯೊಂದರ ಅವಶೇಷಗಳನ್ನು ಡ್ರೂಗ್‌ನಲ್ಲಿ ಕಾಣಬಹುದು. ಈ ಕೋಟೆಯು 750 ಮೀ ಎತ್ತರದಲ್ಲಿದೆ.
ಭಾರತದ ಜನಗಣತಿಯ ಪ್ರಕಾರ, ಕೂನೂರು 50,079 ಜನಸಂಖ್ಯೆ ಹೊಂದಿದೆ. ಜನಸಂಖ್ಯೆಯಲ್ಲಿ 49%ನಷ್ಟು ಪುರುಷರು ಮತ್ತು 51%ನಷ್ಟು ಮಹಿಳೆಯರಿದ್ದಾರೆ. ಕೂನೂರು 79%ನಷ್ಟು ಸರಾಸರಿ ಸಾಕ್ಷರತಾ ಪ್ರಮಾಣ ಹೊಂದಿದೆ, ಇದು ರಾಷ್ಟ್ರದ 59.5%ನಷ್ಟು ಸರಾಸರಿ ಪ್ರಮಾಣಕ್ಕಿಂತ ಹೆಚ್ಚಾಗಿದೆ: ಅದರಲ್ಲಿ ಪುರುಷರ ಸಾಕ್ಷರತಾ ಪ್ರಮಾಣವು 84%ನಷ್ಟು ಮತ್ತು ಮಹಿಳೆಯರ ಸಾಕ್ಷರತಾ ಪ್ರಮಾಣವು 74%ನಷ್ಟಾಗಿದೆ. ಕೂನೂರಿನಲ್ಲಿ, ಜನಸಂಖ್ಯೆಯ 9%ನಷ್ಟು, 6 ವರ್ಷದ ಕೆಳಗಿನ ವಯಸ್ಸಿನ ಮಕ್ಕಳಾಗಿದ್ದಾರೆ.
ನಗರದಿಂದ ಹೊರಗೆ ಹಲವಾರು ಟ್ರೆಕ್ಕಿಂಗ್ ಹಾದಿಗಳಿವೆ.ಕೂನೂರಿನಿಂದ 9 ಕಿಮೀ ದೂರದಲ್ಲಿರುವ ಲ್ಯಾಂಬ್ಸ್ ರಾಕ್‌ ಪ್ರಸಿದ್ಧ ಟ್ರೆಕ್ಕಿಂಗ್ ಹಾದಿಗಳಲ್ಲಿ ಒಂದಾಗಿದೆ. ಲ್ಯಾಂಬ್ಸ್ ರಾಕ್‌ನಲ್ಲಿ ನಿಂತರೆ ಕೊಯಂಬತ್ತೂರು ಬಯಲು ಪ್ರದೇಶವನ್ನು ಸಂಪೂರ್ಣವಾಗಿ ನೋಡಬಹುದು, ಅಲ್ಲದೆ ಚಹಾ ಮತ್ತು ಕಾಫಿ ತೋಟಗಳ ನಯನಮನೋಹರ ದೃಶ್ಯವನ್ನು ಕಾಣಬಹುದು. ಲ್ಯಾಂಬ್ಸ್ ರಾಕ್‌ಗಿಂತ ಸ್ವಲ್ಪ ಮುಂದಕ್ಕೆ ಲೇಡಿ ಕ್ಯಾನಿಂಗ್ಸ್ ಸೀಟ್ ಇದೆ, ಇಲ್ಲಿಂದ ನೀಲಗಿರಿಯ ಅದ್ಭುತ ದೃಶ್ಯವನ್ನು ಅನುಭವಿಸಬಹುದು.
ಕೂನೂರು ಮತ್ತು ಮೆಟ್ಟುಪಾಳಯಂ ನಡುವಿನ ರಸ್ತೆ ಸಾರಿಗೆಯು ಉತ್ತಮವಾಗಿದೆ. ನೀಲಗಿರಿ ಘಾಟ್ ರಸ್ತೆಗಳಲ್ಲಿ ಒಂದು ಊಟಿಯೊಂದಿಗೆ ಸಂಪರ್ಕ ಕಲ್ಪಿಸುತ್ತದೆ. ಇದು ಈ ಸಂಪೂರ್ಣ ಜಿಲ್ಲೆಗಿರುವ ಪ್ರಮುಖ ಪ್ರವೇಶ ಮಾರ್ಗಗಳಲ್ಲಿ ಒಂದಾಗಿದೆ. ಪರ್ಯಾಯವಾಗಿ, ಕೂನೂರನ್ನು ಬಂಡಿಶೋಲ ಮತ್ತು ಬೆಟ್ಟೈ ಟೋಲ್ಗೇಟ್‌ನ ಮೂಲಕ ಕೊಟಗಿರಿಗೆ ಸಂಪರ್ಕಿಸುವ ಮತ್ತೊಂದು ಮಾರ್ಗವಿದೆ. ಈ ರಸ್ತೆಯು ಕೊಟಗಿರಿಯಿಂದ ಊಟಿಗೆ ಹೋಗುವ ರಾಜ್ಯ ಹೆದ್ದಾರಿ 15 ಒಂದಿಗೆ ಸಂಪರ್ಕಿಸುತ್ತದೆ.
ಈ ನಗರವು ಜಿಲ್ಲಾ ಪ್ರಧಾನ ಕಛೇರಿಯಾದ ಊಟಿಯ ನಂತರ ನೀಲಗಿರಿ ಬೆಟ್ಟಗಳಲ್ಲಿ ಎರಡನೇ ಅತ್ಯಂತ ಎತ್ತರದ ಬೆಟ್ಟವಾಗಿದೆ.
ಕೂನೂರು ಹಲವಾರು ಧರ್ಮ, ಭಾಷೆ ಮತ್ತು ಸಂಸ್ಕೃತಿಗಳನ್ನು ಹೊಂದಿದೆ, ಬಹುಶಃ ಇಲ್ಲಿರುವ ಭಾರತೀಯ ಸೈನ್ಯದ ಮದ್ರಾಸ್ ರೆಜಿಮೆಂಟ್‌ನ ಪ್ರಧಾನ ಕಛೇರಿ, ಹತ್ತಿರದ ವೆಲ್ಲಿಂಗ್ಟನ್ ಕಂಟೋನ್ಮೆಂಟ್‌ನಲ್ಲಿನ ಡಿಫೆನ್ಸ್ ಸರ್ವಿಸಸ್ ಸ್ಟಾಫ್ ಕಾಲೇಜ್ , ಸ್ಥಳೀಯ ಬೋರ್ಡಿಂಗ್-ಶಾಲೆಗಳು ಮತ್ತು ಗಮನಾರ್ಹ ಪ್ರವಾಸಿ ಜನ ಮೊದಲಾದವು ಇದಕ್ಕೆ ಕಾರಣವಾಗಿರಬಹುದು.
ಇಲ್ಲಿನ ಮುಖ್ಯ ಆಕರ್ಷಣೆಯೆಂದರೆ ಹತ್ತಿರದಲ್ಲಿರುವ ಸಿಮ್ಸ್ ಪಾರ್ಕ್. ಇದು ಉತ್ತಮ ರೀತಿ ನಿರ್ವಹಿಸಲ್ಪಟ್ಟ ಸಸ್ಯೋದ್ಯಾನವಾಗಿದ್ದು, ಹಲವಾರು ಪ್ರಭೇದದ ಸಸ್ಯಗಳನ್ನು ಹೊಂದಿದೆ. ಇದು 12 ಹೆಕ್ಟೇರುಗಳಷ್ಟು ವ್ಯಾಪ್ತಿಯಲ್ಲಿ ಹರಡಿದೆ.ಇದು ಊಟಿಗೆ ಸುಮಾರು 19 ಕಿಮೀ ಅಂತರದಲ್ಲಿ ದಕ್ಷಿಣಕ್ಕಿದೆ, ಹಾಗೂ ಇಲ್ಲಿಗೆ ರೈಲು ಮತ್ತು ರಸ್ತೆಗಳೆರಡರಿಂದಲೂ ತಲುಪಬಹುದು.ಇದು ವಾರ್ಷಿಕವಾಗಿ ಬೇಸಿಗೆಯಲ್ಲಿ “ಹಣ್ಣುಗಳ ಪ್ರದರ್ಶನ”ವನ್ನೂ ನಡೆಸಿಕೊಡುತ್ತದೆ.
ಸ್ಥಳೀಯರು ಹೆಚ್ಚು ಕಡಿಮೆ ಸಂಪೂರ್ಣವಾಗಿ ಚಹಾ ವ್ಯಾಪಾರವನ್ನು ಆಧರಿಸಿದ್ದಾರೆ. ಬೆಟ್ಟಗಳನ್ನು ಸುತ್ತುವರಿದಿರುವ ಭಾರಿ ಪ್ರಮಾಣದ ಖಾಸಗಿ ಚಹಾ ತೋಟಗಳು ತಾಜಾ ಹಸಿರು ಚಹಾ ಎಲೆಗಳನ್ನು ಕೊಡುತ್ತವೆ. ಅವನ್ನು ಹೆಕ್ಕಿ ಸ್ಥಳೀಯ ಕಾರ್ಖಾನೆಗಳಲ್ಲಿ ಸಂಸ್ಕರಿಸಿ, ಪ್ಯಾಕ್ ಮಾಡಲಾಗುತ್ತದೆ. ನಂತರ ಅವನ್ನು ಕೂನೂರು, ಕೊಯಂಬತ್ತೂರು ಮತ್ತು ಕೊಚಿನ್‌ನಲ್ಲಿರುವ ಹರಾಜು ಸಂಸ್ಥೆಗಳಿಗೆ ಮಾರಾಟ ಮಾಡಲಾಗುತ್ತದೆ.
ಗಿರಿಧಾಮಗಳ ರಾಣಿ ಎಂದು ಕರೆಯಲ್ಪಡುವ ಊಟಿ ಗಿರಿಧಾಮವು ಕೂನೂರಿನಿಂದ ಸುಮಾರು 19 ಕಿಮೀ ವಾಯವ್ಯದಲ್ಲಿದೆ. ಊಟಿಯು ಅತ್ಯಂತ ಪ್ರಸಿದ್ಧ ಪ್ರವಾಸಿ ತಾಣವಾಗಿದೆ. ಕೂನೂರಿನಂತೆ ಊಟಿಯೂ ಸಹ ನೀಲಗಿರಿ ಬೆಟ್ಟಗಳ ಅದ್ಭುತ ಹಸಿರು ದೃಶ್ಯಗಳನ್ನು ಒದಗಿಸುತ್ತದೆ. ಅಲ್ಲದೆ ಇದು ವಸಾಹತುಶಾಹಿ ವಾಸ್ತುಶಿಲ್ಪವನ್ನು ಬಿಂಬಿಸುವ ಹಲವಾರು ಕಟ್ಟಡಗಳು, ಸರೋವರಗಳು ಮತ್ತು ಉದ್ಯಾನಗಳನ್ನು ಹೊಂದಿದೆ.
ಕೂನೂರು ಕೆಲವು ಪ್ರಮಾಣ ರೇಷ್ಮೆ ಕೃಷಿಯನ್ನೂ ಹೊಂದಿದೆ. ಇಲ್ಲಿನ ಸರ್ಕಾರವು ಒಂದು ರೇಷ್ಮೆ ನೂಲಿನ ಕೇಂದ್ರವನ್ನು ನಿರ್ವಹಿಸುತ್ತದೆ, ಆದರೆ ಇದು ಹೆಚ್ಚಾಗಿ ಸಂಶೋಧನಾ ಸೌಕರ್ಯವಾಗಿದೆ. ಇತ್ತೀಚೆಗೆ ಇಲ್ಲಿ ಹೂಕೃಷಿ ಮತ್ತು ಸ್ಟ್ರಾಬೆರಿ ಕೃಷಿಯನ್ನೂ ನಡೆಸಲಾಗುತ್ತಿದೆ.
ಡಾಲ್ಫಿನ್ಸ್ ನೋಸ್‌ಗೆ ಹೋಗುವ ದಾರಿಯಲ್ಲಿ ಕೂನೂರಿನಿಂದ ಸುಮಾರು 5½ ಕಿಮೀ ದೂರದಲ್ಲಿ ಲ್ಯಾಂಬ್ಸ್ ರಾಕ್ ನೆಲೆಯಾಗಿದೆ. ಇದು ಚಹಾ ಮತ್ತು ಕಾಫೀ ತೋಟಗಳ ಅದ್ಭುತ ದೃಶ್ಯಾವಳಿ ವೀಕ್ಷಿಸಲು ಇರುವ ಮತ್ತೊಂದು ಅನುಕೂಲ ಸ್ಥಾನವಾಗಿದೆ.
ಕೂನೂರಿನಿಂದ ಸುಮಾರು 13 ಕಿಮೀ ದೂರದಲ್ಲಿರುವ ಡ್ರೂಗ್ ಕೋಟೆಯೊಂದರ ಅವಶೇಷಗಳನ್ನು ಹೊಂದುವುದರೊಂದಿಗೆ ನಮ್ಮನ್ನು ಗತಕಾಲಕ್ಕೆ ಕೊಂಡೊಯ್ಯುತ್ತದೆ. ಈ ಕೋಟೆಯನ್ನು ಹಿಂದೆ 16ನೇ ಶತಮಾನದಲ್ಲಿ ಟಿಪ್ಪು ಸುಲ್ತಾನನು ಬಳಸಿದ್ದನು.
ಕೂನೂರು ಸಮುದ್ರ ಮಟ್ಟಕ್ಕಿಂತ 1,800 ಮೀ ಎತ್ತರದಲ್ಲಿದೆ. ಅಲ್ಲದೇ ಇದು ನೀಲಗಿರಿ ಬೆಟ್ಟಗಳಲ್ಲಿ ಎರಡನೇ ಅತಿ ಎತ್ತರವಾದ ಬೆಟ್ಟವಾಗಿದೆ. ಇದು ನೀಲಗಿರಿ‌ಯ ಹಲವಾರು ಟ್ರೆಕ್ಕಿಂಗ್ ಸಾಹಸಗಳಿಗೆ ಒಂದು ಅನುಕೂಲಕರ ತಾಣವಾಗಿದೆ.
ಡಾಲ್ಫಿನ್ಸ್ ನೋಸ್ ವ್ಯೂಪಾಯಿಂಟ್ ಕೂನೂರಿನಿಂದ 10 ಕಿಮೀ ದೂರದಲ್ಲಿದೆ. ಇದು ವ್ಯಾಪಕವಾಗಿ ಹರಡಿರುವ ನೀಲಗಿರಿ ಬೆಟ್ಟಗಳು ಮಾತ್ರವಲ್ಲದೆ ಕ್ಯಾಥರಿನ್ ಜಲಪಾತದ ನಯನಮನೋಹರ ದೃಶ್ಯವನ್ನೂ ಒದಗಿಸುತ್ತದೆ.
ಬೆಂಗಳೂರು, ಮೈಸೂರು, ಕೊಯಂಬತ್ತೂರು, ಕ್ಯಾಲಿಕಟ್, ಕನ್ಯಾಕುಮಾರಿ, ತಂಜಾವೂರು, ತಿರುಪತಿ ಮತ್ತು ಕೊಚಿನ್‌ ಮೊದಲಾದ ಸ್ಥಳಗಳಿಂದ ಇಲ್ಲಿಗೆ ನಿಯಮಿತವಾಗಿ ಬಸ್ ಸೌಲಭ್ಯಗಳಿವೆ.
ಕೂನೂರು ಭಾರತದ ತಮಿಳು ನಾಡು ರಾಜ್ಯದ ನೀಲಗಿರಿ ಜಿಲ್ಲೆಯ ಒಂದು ನಗರ, ಪುರಸಭೆಯಾಗಿದೆ. ಇದು ನೀಲಗಿರಿ ಚಹಾ ಉತ್ಪಾದನೆಗೆ ಹೆಸರುವಾಸಿಯಾಗಿದೆ.
ಕೂನೂರಿನ ಆರ್ಥಿಕ ಸ್ಥಿತಿಯು ಬೇಸಿಗೆ ತಿಂಗಳ ನಿರ್ದಿಷ್ಟಾವಧಿಯ ಪ್ರವಾಸಿ ಜನ ಮತ್ತು ವರ್ಷದಾದ್ಯಂತವಿರುವ ಚಹಾ ಉದ್ಯಮವನ್ನು ಅವಲಂಬಿಸಿದೆ.
ವಿದ್ಯುತ್ ಕೇಂದ್ರವು ಇಲ್ಲಿನ ಮುಖ್ಯ ಆಕರ್ಷಣೆಯಾಗಿದೆ, ಇದು ಸೆಲಾಸ್‌ನ ಹತ್ತಿರ ಸುಮಾರು 1000ನಷ್ಟು ವಿದ್ಯುತ್ತನ್ನು ಪೂರೈಸುತ್ತದೆ.
ಈ ಸಂಸ್ಥೆಯು ಪರ್ಸಿಮನ್, ದಾಳಿಂಬೆ ಮತ್ತು ಏಪ್ರಿಕಾಟ್ ಮೊದಲಾದವುಗಳ ರಾಜ್ಯ ಕೃಷಿ ವಿಭಾಗದ ಸಂಶೋಧನಾ ಕೇಂದ್ರವಾಗಿದೆ.
ಕೂನೂರು ನಲ್ಲಿ ನೆಲೆಸಿದೆ. ಇದು ಸಮುದ್ರ ಮಟ್ಟಕ್ಕಿಂತ ಸರಾಸರಿ 1502 ಮೀಟರ್ ಎತ್ತರದಲ್ಲಿದೆ.
ಕೂನೂರು ಮೆಟ್ಟುಪಾಳಯಂ ಮತ್ತು ಊಟಿಯ ನಡುವಿನ ಮೀಟರ್ ವ್ಯಾಪ್ತಿಯ ರೈಲು ಹಾದಿಯಲ್ಲಿದೆ.
ಈ ಭವ್ಯ ಜಲಪಾತವು ಮೆಟ್ಟುಪಾಳಯಂಗೆ ಹೋಗುವ ದಾರಿಯಲ್ಲಿ, ಕೂನೂರಿನಿಂದ 5 ಕಿಮೀ ದೂರದಲ್ಲಿದೆ.
ಮಾರ್ಚಿ 1, 1958ರಂದು, ಸಂಸ್ಥೆಯ ಆರ್ಥಿಕ ವರ್ಷ ಪ್ರಾರಂಭವಾಗುತ್ತಿದ್ದ ಹಾಗೆ, ಈ ಸಂಸ್ಥೆ ಹೆಸರು ಮೆರಿಲ್ ಲಿಂಚ್,ಪಿಯರ್ಸ್, ಫೆನ್ನರ್, & ಸ್ಮಿತ್ ಎಂದು ಬದಲಾಯಿತು. ಇದು ನ್ಯೂಯಾರ್ಕ ಷೇರು ಮಾರುಕಟ್ಟೆಯ ನ ಸದಸ್ಯನಾಯಿತು .
ನವೆಂಬರ್ 2007ರಲ್ಲಿ ಮೆರಿಲ್ ಲಿಂಚ್ ನಾಷನಲ್ ಹೌಸಿಂಗ್ ಕ್ರೈಸಿಸ್ ಯೊಂದಿಗೆ ಸಂಬಂಧ ಹೊಂದಿದ್ದ ಆಸ್ತಿಗಳ ಮೌಲ್ಯವನ್ನು ಕಡಿಮೆ ಮಾಡಿ, $8.4 ಶತಕೋಟಿ ಹಣವನ್ನು ನಷ್ಟ ಹೊಂದಿರುವುದಾಗಿ ತಿಳಿಸಿ, ಅದರ ಕಾರ್ಯನಿರ್ವಹಣಾ ಆಧಿಕಾರಿ ಯಾಗಿದ್ದ ಇ. ಸ್ಟಾನ್ಲಿ ಒ'ನೀಲ್ ಯನ್ನು ವಜಾ ಮಾಡುವುದಾಗಿ ತಿಳಿಸಿತು. ಇದಕ್ಕೂ ಮುನ್ನ, ಬೋರ್ಡಿನ ಸಮ್ಮತಿ ಪಡೆಯುವುದಕ್ಕೂ ಮೊದಲೆ, ಒ'ನೀಲ್ ವಾಚೊವಿಯಾ ಬ್ಯಾಂಕ್ ಜೊತೆಯಲ್ಲಿ ವಿಲೀನವಾಗಲು ಮಾತುಕತೆಯನ್ನು ಆರಂಭಿಸಿದ್ದ. ಆದರೆ ಒ'ನೀಲ್ ವಜಾ ಆದ ಮೇಲೆ ಈ ಮಾತುಕತೆಗಳು ಮುರಿದು ಬಿದ್ದವು.
ಈ ಸಂಸ್ಥೆ ಹಣವನ್ನು ಹೊಂದಿಸುವ ಸಲುವಾಗಿ ಡಿಸೆಂಬರ್ 2007 ರಲ್ಲಿ ಅದರ ಕಮರ್ಷಿಯಲ್ ಫೈನಾನ್ಸ್ ಬಿಸಿನೆಸ್ ವಿಭಾಗವನ್ನು ಜನರಲ್ ಎಲೆಕ್ಟ್ರಿಕ್ ಗೆ ಮಾರುವುದಾಗಿ ತಿಳಿಸಿತು. ಇದಲ್ಲದೇ, ಸಂಸ್ಥೆ ಅದರ ಬಹುತೇಕ ಷೇರುಗಳನ್ನು ಸಿಂಗಪೂರಿನ ಟೆಮಾಸೆಕ್ ಹೋಲ್ಡಿಂಗ್ಸ್ ಎನ್ನುವ ಸರಕಾರಿ ಇನ್ವೆಸ್ಟಮೆಂಟ್ ಗ್ರೂಪ್‌ಗೆ ಮಾರುವುದಾಗಿ ಕೂಡ ಪ್ರಕಟಮಾಡಿತು. ಈ ಮಾರಾಟದಿಂದಾಗಿ $6 ಶತಕೋಟಿ ಹಣ ಗಳಿಸಲಾಯಿತು. ಜುಲೈ 2008 ರಲ್ಲಿ ಮೆರಿಲ್ ಲಿಂಚಿನ ಹೊಸ ಜಾನ್ ಥೆನ್, ಆಗ ವ್ಯಾಪಕವಾಗಿದ್ದ ಮಾರ್ಟ್‌ಗೇಜ್ ಬಿಕ್ಕಟಿನ ಸಮಯದಲ್ಲಿ ಮಾಡಿದ ತಪ್ಪಾದ ಹಣಹೂಡಿಕೆ ಮತ್ತು ಸುಸ್ತಿದಾರರಿಂದಾಗಿ ಕಂಪನಿಗೆ ನಾಲ್ಕನೆ ತ್ರೈಮಾಸಿಕ ವರದಿಯಲ್ಲಿ $4.9ಶತಕೋಟಿ ನಷ್ಟ ವರದಿ ಮಾಡಿದನು. ಜುಲೈ 2007 ಮತ್ತು ಜುಲೈ 2008 ರ ನಡುವೆ ಒಂದು ವರ್ಷದ ಅಂತರದಲ್ಲಿ ಮೆರಿಲ್ ಲಿಂಚ್ $19.2 ಶತಕೋಟಿ ನಷ್ಟ ಅನುಭವಿಸಿತು; ಅಂದರೆ ದಿನವೊಂದಕ್ಕೆ ಸುಮಾರು $52 ದಶಲಕ್ಷ ನಷ್ಟ ಅನುಭವಿಸಿತು. ಕಂಪನಿಯ ಷೇರು ಮೌಲ್ಯವು ಕೂಡ ಈ ಅವಧಿಯಲ್ಲಿ ಗಣನೀಯವಾಗಿ ಇಳಿಮುಖವಾಯಿತು.
ಎರಡು ವಾರಗಳ ನಂತರ, ಕಂಪನಿ ಅದರ ಮಾರ್ಟ್‌ಗೇಜ್ ಅಧಾರಿತ ಬಂಡವಾಳ ಹೂಡಿಕೆಯನ್ನು ಕಡಿಮೆ ಮಾಡುವ ಸಲುವಾಗಿ ಅದು ಕೆಲವು ಆಯ್ದ ಹೆಡ್ಜ ಫಂಡ್ ಮತ್ತು ಸೆಕ್ಯೂರಿಟಿಗಳನ್ನು ಮಾರುವುದಾಗಿ ತಿಳಿಸಿತು. ಟೆಮಾಸೆಕ್ ಹೋಲ್ಡಿಂಗ್ಸ್ ಈ ಫಂಡಗಳನ್ನು ಖರೀದಿಸಲು ಒಪ್ಪಿಕೊಂಡಿತು. ಇದರೊಂದಿಗೆ ಕಂಪನಿಯಲ್ಲಿ ಅದರ ಬಂಡವಾಳವು $3.4 ಶತಕೋಟಿಯಷ್ಟು ಹೆಚ್ಚಾಯಿತು.
ಕೊಲ್ಲಾಟರಲೈಜ್ಡ್ ಡೆಟ್ ಆಬ್ಲಿಗೇಶನ್ ಗಳ ರೂಪದಲ್ಲಿದ್ದ ಅದರ ಭಾರಿ ಮತ್ತು ಅನ್‌ಹೆಡ್ಜಡ್ ಮಾರ್ಟ್‌ಗೇಜ್ ಪೊರ್ಟಪೋಲಿಯೊಗಳ ಮೌಲ್ಯ, ಕುಸಿತವಾದ ಕಾರಣ ಭಾರಿ ಪ್ರಮಾಣದ ನಷ್ಟಯುಂಟಾಯಿತು ಎಂದು ಹೇಳಲಾಗುತ್ತಿದೆ. ಮೆರಿಲ್ ಲಿಂಚ್ ನ ಸಾಲ ಪಾವತಿ ಮಾಡುವ ಶಕ್ತಿ ಮತ್ತು ಅಲ್ಪಾವಧಿ ಕಾಲದ ಸಾಲವನ್ನು ರಿಫೈನ್ಯಾನ್ಸ್ ಮಾಡುವ ಶಕ್ತಿಯ ಬಗ್ಗೆ ಮೆರಿಲ್‌ನ ಪಾಲುದಾರರು ನಂಬಿಕೆ ಕಳೆದುಕೊಂಡ ಕಾರಣ ಮೆರಿಲ್ ಸಂಸ್ಥೆಯನ್ನು ಮಾರಟ ಮಾಡಲೇಬೇಕಾಗಿ ಬಂತು. ಬ್ಯಾಂಕ್ ಅಫ್ ಅಮೇರಿಕಾ ಸೆಪ್ಟೆಂಬರ್, 14, 2008 ರಂದು ಅದು ಮೆರಿಲ್ ಲಿಂಚ್ ಅನ್ನು $38.25 ಶತಕೋಟಿ ಕೊಟ್ಟು ಖರೀದಿಸಲು ಮಾತುಕತೆ ನಡೆಸುತ್ತಿರುವುದಾಗಿ ತಿಳಿಸಿತು. ದಿ ವಾಲ್ ಸ್ಟ್ರೀಟ್ ಜರ್ನಲ್ ಎನ್ನುವ ಪತ್ರಿಕೆ ನಂತರ ಅದೇ ದಿನ ಮೆರಿಲ್ ಲಿಂಚ್‌ನ ಪ್ರತಿ ಸಮಾನ್ಯ ಷೇರಿಗೆ , ಬ್ಯಾಂಕ್ ಆಫ್ ಅಮೇರಿಕಾದ 0.8595 ಸಮಾನ್ಯ ಷೇರಿನಂತೆ, ಅಂದರೆ ಪ್ರತಿ ಷೇರಿಗೆ ಸುಮಾರು $29ರಂತೆ ಅಥವಾ ಸುಮಾರು $ 50ಶತಕೋಟಿಗೆ ಮಾರಾಟವಾಯಿತು ಎಂದು ವರದಿ ಮಾಡಿತು.
ಈ ಬೆಲೆ ಸೆಪ್ಟೆಂಬರ್ 12 ರ ಅಂತಿಮ ಮೌಲಕ್ಕಿಂತ 70.1% ರಷ್ಟು ಜಾಸ್ತಿಯಾಗಿದೆ, ಅಂದರೆ ಇದು ಮೆರಿಲ್‌ನ ಷೇರಿನ ಮುಖಬೆಲೆಯಾಗಿದ್ದ$21 ಗಿಂತ 38% ಪಟ್ಟು ಅಧಿಕವಾಗಿದೆ. ಆದರೆ, ಇದು, ಇದರ ಸೆಪ್ಟೆಂಬರ್ 2007ರ ಬೆಲೆಗಿಂತ 61% ಕಡಿಮೆಯಾಗಿದೆ. ಬ್ಯಾಂಕ್ ಆಫ್ ಅಮೇರಿಕಾದ ಕೆನೆತ್ ಲೆವಿಸ್, ಕಾಂಗ್ರೆಸ್‌ಗೆ ನೀಡಿರುವ ಹೇಳಿಕೆ ಹಾಗು ಹೌಸ್ ಒವರ್ಸೈಟ್ ಕಮಿಟಿ ಬಿಡುಗಡೆಮಾಡಿರುವ ಅಂತರಿಕ ಇ-ಮೇಲುಗಳು , ಮೆರಿಲ್ ಲಿಂಚ್ ಅನ್ನು ಬ್ಯಾಂಕ್ ಆಫ್ ಅಮೇರಿಕಾ ಪಡೆಯದೆ ಹೋದರೆ, ಅದರ ಆಡಳಿತ ಮಂಡಲಿ ಮತ್ತು ಬೋರ್ಡ್‌ನ್ನು ವಜಾ ಮಾಡುವುದಾಗಿ, ಹಾಗು ಬ್ಯಾಂಕಿಗೆ ಫೆಡರೆಲ್ ರೆಗ್ಯೂಲೇಟರ್ಸ್‌ಗಳ ಜೊತೆಯಲ್ಲಿ ಇರುವ ಸಂಬಂಧದ ಮೇಲೆ ಕೂಡ ಪರಿಣಾಮ ಬೀರುತ್ತದೆ ಎಂದು ಹೆದರಿಸಲಾಯಿತು, ಎಂದು ಬಹಿರಂಗಪಡಿಸಿವೆ.
ಮೆರಿಲ್ ಲಿಂಚ್, ಬೇರೆ ಇತರ ಬ್ಯಾಂಕುಗಳ ಹಾಗೆ 2000ದ ಪ್ರಾರಂಭದಲ್ಲಿ ಮಾರ್ಟ್‌ಗೇಜ್ ಅಧಾರಿತ ಕೊಲ್ಲಾಟೆರಲೈಸಡ್ ಡೆಬ್ಟ್ ಆಬ್ಲಿಗೇಷನ್ ಮಾರುಕಟ್ಟೆಗಳಲ್ಲಿ ಹೆಚ್ಚಾಗಿ ತೊಡಗಿಸಿಕೊಂಡಿತು. (ಸಾಲಕ್ಕೆ ಯಾವುದಾದರೂ ಆಸ್ತಿಯನ್ನು ಆಡ ಇಡುವುದು- ಮಾರ್ಟ್‌ಗೇಜ್; ಹೀಗೆ ಆಡ ಇಡಲಾದ ಆಸ್ತಿಯ ಮೌಲ್ಯದ ಮೇಲೆ ಸಾಲದ ಮೌಲ್ಯ ಮತ್ತು ಹಿಂಪಾವತಿಸುವ ಮೊತ್ತವನ್ನು ನಿಗದಿ ಮಾಡುಲಾಗುತ್ತದೆ) ಕ್ರೆಡಿಟ್ ಮ್ಯಾಗಜೇನ್ ಎನ್ನುವ ಪತ್ರಿಕೆಯ ಲೇಖನದ ಪ್ರಕಾರ, 2003ರಲ್ಲಿ,ಕ್ರಿಸ್ಟೋಫರ್ ರಿಕಿಯಾರ್ಡಿ ತನ್ನ ತಂಡ- ಕ್ರೆಡಿಟ್ ಸೂಸ್ ಫ್ರಸ್ಟ್ ಬೊಸ್ಟನ್, ಮೆರಿಲ್ ಗೆ ತಂದ ನಂತರ, ಮೆರಿಲ್ ಮಾರುಕಟ್ಟೆಯ ನಾಯಕನಾಗಿ ಬೆಳೆಯತೊಡಗಿತು. 2005ರ ಡಿರೈವೇಟಿವ್ಸ್ ವೀಕ್ ಮಾಗಜೀನ್ ಎನ್ನುವ ವಾರಪತ್ರಿಕೆಯ ಹಿಂಪುಟದಲ್ಲಿ ಮೆರಲ್ ಒಂದು ಜಾಹೀರಾತ್ತನ್ನು ಕೊಟ್ಟಿತು. ಈ ಜಾಹೀರಾತಿನಲ್ಲಿ ಅದು ಅದರ ಗ್ಲೋಬಲ್ ಮಾರ್ಕೆಟ್ಸ್ ಅಂಡ್ ಇನ್ವೆಸ್ಟಿಂಗ್ ಗ್ರೂಪ್ ಪ್ರಪಂಚದಲ್ಲೆ "2004ರಲ್ಲಿ, ವಿಶ್ವದಲ್ಲಿಯೆ #1 ಗಳ ಅಂಡರೈಟರ್" ಎಂದು ಗ್ರಾಹಕರ ಮನವೋಲಿಸಿತು.
ನ್ಯೂಯಾರ್ಕ್ ಅಟರ್ನಿಜನರಲ್ ಆದ ಅಂಡ್ರೂ ಕೂಮೊ, ಮಾರ್ಟ್‌ಗೇಜ್ ಆಧರಿಸಿದ ಸೆಕ್ಯೂರಿಟಿಗಳ ಅಪಾಯಗಳ ಬಗ್ಗೆ ತಪ್ಪಾದ ಮಾಹಿತಿ ನೀಡಿದ ಅಪಾದನೆಯ ಮೇಲೆ ಮೆರಿಲ್ ಲಿಂಚ್ ವಿರುದ್ಧ ದಾವೆ ಹೂಡುವುದಾಗಿ ಬೆದರಿಕೆ ಹಾಕ್ಕಿದರು. ಇದಕ್ಕೆ ಒಂದು ವಾರ ಮೊದಲು, ಮೆರಲ್ ಲಿಂಚ್ ಆಕಷನ್-ರೇಟ್ ಡೆಟ್ ಮೂಲಕ $12 ಶತಕೋಟಿಯನ್ನು ಹಿಂಪಡೆಯುವುದಾಗಿ ತಿಳಿಸಿದ್ದ ಸಂಸ್ಥೆ ಈ ದಾವೆಯಿಂದಾಗಿ ಅವರಿಗೆ ಆಶ್ಚರ್ಯವಾಗಿದೆ ಎಂದು ತಿಳಿಸಿತು.
ಮೂರು ದಿನಗಳ ನಂತರ,ಕಂಪನಿ ಸಾಲಕೊಡುವುದನ್ನು ಸ್ಥಗಿತಗೊಳಿಸುವುದಾಗಿ ತಿಳಿಸಿ, ಅದರ ಯುನೈಟೆಡ್ ಕಿಂಗ್ ಡಮ್ ನ ಅಧೀನ ಸಂಸ್ಥೆಯಿಂದಾಗಿ ಅದಕ್ಕೆ ಸುಮಾರು $30 ಶತಕೋಟಿ ನಷ್ಟಯುಂಟಾಗಿದೆ ಎಂದು ವರದಿ ಮಾಡಿತು. ಹೀಗೆ ಮಾಡಿದ್ದರ ಪರಿಣಾಮ ಅದಕ್ಕೆ ಆ ದೇಶದಲ್ಲಿ ಅದಕ್ಕೆ ತೆರಿಗೆ ವಿನಾಯಿತಿ ಸಿಕ್ಕಿತು.
ಆಗಸ್ಟ್ 22, 2008 ರಂದು ಜಾನ್ ಥೆನ್, ಮಸಾಚುಯೆಟ್ಸ್ ಸೆಕ್ರೆಟರಿ ಆಫ್ ಸ್ಟೇಟ್ಯೊಂದಿಗೆ ಸಂಸ್ಥೆಯಲ್ಲಿ $100 ದಶಲಕ್ಷಕ್ಕೂ ಕಡಿಮೆ ಠೇವಣಿಯಿಟ್ಟಿರುವ ಗ್ರಾಹಕರಿಂದ ಎಲ್ಲಾ ಆಕಷನ್-ರೇಟ್ ಸೆಕ್ಯೂರಿಟಿಗಳನ್ನು ಹಿಂಪಡೆಯುವುದಾಗಿ ಒಪ್ಪಂದಕ್ಕೆ ಬಂದಿರುವುದಾಗಿ ತಿಳಿಸಿದನು. ಸೆಪ್ಟೆಂಬರ್ 5, 2008 ರಂದು, ಗೋಲ್ಡ್ ಮ್ಯಾನ್ ಸಾಚ್ಸ್ ಮೆರಿಲ್ ಲಿಂಚ್ ನ ಸ್ಟಾಕ್ ಅನ್ನು "ಕನ್ವಿಕ್ಷನ್ ಸೆಲ್" ಹಂತಕ್ಕೆ ಇಳಿಸಿ, ಕಂಪನಿ ಇನ್ನೂ ಹೆಚ್ಚಿನ ನಷ್ಟವನ್ನು ಅನುಭವಿಸುವುದಾಗಿ ಎಚ್ಚರಿಸಿತು.
ಬ್ಲೂಮ್ ಬರ್ಗ್ ಸೆಪ್ಟೆಂಬರ್ 2008ರಲ್ಲಿ ಸಬ್ ಪ್ರೈಮ್ ಮಾರ್ಟ್‌ಗೇಜ್ ಬಿಕ್ಕಟಿನ ಸಂದರ್ಭದಲ್ಲಿ ಮೆರಿಲ್ ಲಿಂಚ್ ಮಾರ್ಟ್‌ಗೇಜ್ ಅಧಾರಿತ ಸೆಕ್ಯೂರಿಟಿಗಳಿಂದ $51.8 ಶತಕೋಟಿಯಷ್ಟು ನಷ್ಟ ಅನುಭವಿಸಿತು ಎಂದು ವರದಿ ಮಾಡಿದೆ.
ಮಾಜಿದ್ ಬೊರುಮಾಂಡ್, ಅವನು ಇರಾನ್ ದೇಶಕ್ಕೆ ಮತ್ತು ಇಸ್ಲಾಂ ಧರ್ಮಕ್ಕೆ ಸೇರಿದವ ಎನ್ನುವ ಕಾರಣದಿಂದ, ಸಂಸ್ಥೆ ಅವನ ಹಕ್ಕುಗಳ ಬಗ್ಗೆ ಸ್ವಲ್ಪವೂ ಗೌರವ ಕೊಡದೆ ಅವನ ವಿರುದ್ಧ ಭೇದಭಾವ ತೋರಿತು ಎಂದು ಅಪಾದಿಸಲಾಯಿತು. ತನ್ನ ದಾವೆಯಲ್ಲಿ ಸಂಸ್ಥೆಯ ಅಧಿಕಾರಿಗಳು, ಈ ದುಷಕೃತ್ಯವನ್ನು ಉದ್ದೇಶ ಪೂರ್ವಕವಾಗಿ ಹಾಗು ದುರುದ್ದೇಶದಿಂದಲೆ ಎಸೆಗಿದ್ದಾರೆ ಎನ್ನುತ್ತದೆ. ಮೆರಿಲ್, ಇರಾನ್ ಮೂಲದ ಮತ್ತೊಬ್ಬ ನೌಕರನ ವಿಷಯದಲ್ಲಿ ಭೇದಭಾವ ಮಾಡಿದೆ ಎನ್ನಲಾದ ಇನ್ನೊಂದು ಪ್ರಕರಣದಲ್ಲಿ,ಜೂಲೈ 20,2007ರಂದು
ಎನ್ನುವ ನಾಯಧೀಕರಣ ಪೀಠ, ಮೆರಿಲ್ ಲಿಂಚ್‌ಗೆ ಫಾರಿಬೊರ್ಸ್ ಸೋಜಾಜಿ ಎನ್ನುವ ಇರಾನಿ ಮೂಲದ ನೌಕರನನ್ನು ಅವನು ಫಾರ್ಸಿಯ ಜನಾಂಗಕ್ಕೆ ಸೇರಿದವನು ಎನ್ನುವ ಕಾರಣಕ್ಕೆ ವಜಾ ಮಾಡಿದ್ದರಿಂದ ಅವನಿಗೆ ಪರಿಹಾರವಾಗಿ $1.6 ದಶಲಕ್ಷ ಕೊಡುವಂತೆ ಆಜ್ಞೆಮಾಡಿತು. ಮೆರಿಲ್ ಲಿಂಚ್‌ನ ನಡೆವಳಿಕೆಗಳು ನ್ಯಾಷಿನಲ್ ಇರಾನಿಯನ್-ಅಮೇರಿಕನ್ ಕೌನ್ಸಿಲ್ ಮತ್ತು ಅಮೇರಿಕನ್-ಅರಬ್ ಅಂಟಿ-ಡಿಸ್ಕ್ರಿಮಿನೇಷನ್ ಕಮಿಟಿ ಎನ್ನುವ ಎರಡು ಸಮಿತಿಗಳ ಕೆಂಗಣ್ಣಿಗೆ ಕಾರಣವಾಯಿತು.
ಡೈವರ್ಸಿಟಿ ಇಂಕ್ ಎನ್ನುವ ನಿಯತಕಾಲಿಕೆ , ಜೂನ್ 2008ರ ಅದರ ಸಂಚಿಕೆಯಲ್ಲಿ ಪ್ರಕಟಿಸಿದ ಸಮೀಕ್ಷೆಯ ಪ್ರಕಾರ ಸಲಿಂಗಕಾಮಿಗಳು ಮತ್ತು ಉಭಯಲಿಂಗ ನೌಕಕರಿರಿಗೆ ಮೆರಿಲ್ ಸಂಸ್ಥೆಯು ಮೊದಲ ಹತ್ತು ಸ್ಥಾನಗಳ ಪೈಕಿ ಇರುವ ಕಂಪನಿಗಳಲ್ಲಿ ಮೆರಿಲ್ ಕೂಡ ಒಂದು ತಿಳಿಸಿತು. ಅಷ್ಟೇ ಅಲ್ಲದೆ, ಎಲ್ಲಾ ಅಂಶಗಳನ್ನು ಸಮಗ್ರವಾಗಿ ಗಮನಿಸಿದಾಗ, ಮೆರಿಲ್ ನಲ್ಲಿ #7ರ ಸ್ಥಾನ ಪಡೆಯಿತು. ಇದಕ್ಕೂ ಮೊದಲು 2007ರಲ್ಲಿ, ಮೆರಿಲ್ ಲಿಂಚ್ ಅನ್ನು ವಿಕಲಾಂಗರಿಗಾಗಿ . ನ #2ರ ಶ್ರೇಷ್ಟ ಕಂಪನಿಯ ಸ್ಥಾನವನ್ನು ಪಡೆದಿದೆ ಎಂದು ಡೈವರ್ಸಿಟಿ ಮಾಗಜೀನ್ ಸಮೀಕ್ಷೆ ತಿಳಿಸಿತ್ತು. ಜೂನ್ 5, 2008ರಂತೆ, ಮೆರಿಲ್ ಲಿಂಚ್ ಬೇರೆಬೇರೆ ಹಿನ್ನಲೆಗಳಿಂದ ಬಂದ ನೌಕರರ ಸಹಾಯಕ್ಕಾಗಿ ಮತ್ತು ಅವರಿಗೆ ಹೆಚ್ಚಿನ ಅವಕಾಶ ಕಲ್ಪಿಸಿಕೊಡುವ ಕಾರಣಕ್ಕೆ ವೆಸ್ಟ್ ಏಷಿಯನ್, ಮಿಡಲ್ ಈಸ್ಟರ್ನ್ ಅಂಡ್ ನಾರ್ತ್ ಅಮೇರಿಕನ್ ಎನ್ನುವ ವೃತ್ತಿ ನಿರತರ ಜಾಲವೊಂದನ್ನು ಸ್ಥಾಪಿಸಿದೆ. ಮೇ 2008 ರಲ್ಲಿ, ಮೆರಿಲ್ ಲಿಂಚ್ ಅನ್ನು "ಡೈವರ್ಸಿಟಿ ಎಡ್ಜ್ ಮ್ಯಾಗಜೀನ್" ಎನ್ನುವ ಪತ್ರಿಕೆ ನಡೆಸಿದ ಸಮೀಕ್ಷೆ, ಮೆರಿಲ್ ಲಿಂಚ್ ಅನ್ನು "ವೈವಿದ್ಯಮಯ ಕಾಲೇಜುಗಳ ಪದವೀಧರರ" #1 ಕಂಪನಿಯೆಂದು ಆಯ್ಕೆ ಮಾಡಿದೆ. ಇದಕ್ಕೂ ಮುಂಚೆ ಈ ಸ್ಥಾನವನ್ನು ಪಡೆದಿತ್ತು.
ಎನ್ರಾನ್ ವಂಚನೆ ಪ್ರಕರಣದ ತನಿಖೆಗೆ ಸಂಭಂದಿಸಿದ ಹಾಗೆ 2004ರಲ್ಲಿ ಮೆರಿಲ್ ಅಧಿಕಾರಗಳ ವಿರುದ್ಧ ಸರಕಾರ 2004ರಲ್ಲಿ ದಾವೆ ಹೂಡಿತು. ಈ ಪ್ರಕರಣದಲ್ಲಿ, ಎನ್ರಾನ್ ವಿದ್ಯುತ್ ಕಂಪನಿಗೆ ಹಣಕಾಸಿನ ಅವ್ಯವಹಾರ ನಡೆಸಲು ಸಹಾಯ ಮಾಡಿದ್ದಾರೆಂಬ ಅಪಾದನೆ ಮೇರೆಗೆ ಸರಕಾರ ಕ್ರಿಮಿನಲ್ ದಾವೆಯನ್ನು ಬ್ಯಾಂಕ್ ಅಥವಾ ಸೆಕ್ಯೂರಿಟಿ ಸಂಸ್ಥೆಯ ಆಧಿಕಾರಿಗಳ ವಿರುದ್ಧ ಹಾಕಿದ್ದು ಇದೇ ಮೊದಲು. ಈ ಕೇಸು ಮೆರಲ್ ಮತ್ತು ಎನ್ರಾನ್ ನಡುವೆ 1999ರಲ್ಲಿ ನೈಜೀರಿಯಾದ ತೀರದಲ್ಲಿರುವ ಕೆಲವು ವಿದ್ಯುತ್ ಉತ್ಪಾದಕ ಘಟಕಗಳ (ಪವರ್ ಬಾರ್ಜ್: ದೊಡ್ಡ ಹಡಗಿನ ಮೇಲೆ ಅಲವಡಿಸಲಾಗುವ ವಿದ್ಯುತ್ ಘಟಕ, ಇದನ್ನು ತೇಲಾಡುವ ವಿದ್ಯುತ್ ಘಟಕ ಎಂದು ಕೂಡ ಕರೆಯುತ್ತಾರೆ) ಮಾರಟದ ವ್ಯವಹಾರದ ಕುರಿತಂತೆಯಿದೆ. ಈ ಅಪಾದನೆಯು 1999ರಲ್ಲಿ ನೈಜೀರಿಯಾದ ವಿದ್ಯುತ್ ಉತ್ಪಾದಕ ಘಟಕವನ್ನು, ಎನ್ರಾನ್‌ಗೆ ಅಧೀನವಾಗಿದ್ದ ಸಂಸ್ಥೆಯೊಂದು ಮೆರಿಲ್ ಲಿಂಚ್‌ಗೆ ಮಾರಾಟಮಾಡಿದ್ದು ಕೇವಲ ಕೃತ್ರಿಮ ಎಂದು ಅಪಾದಿಸಿತು . ಹೀಗೆ ಮಾಡಿದ್ದರ ಫಲವಾಗಿ, ಎನ್ರಾನ್‌ಗೆ ತೆರಿಗೆಗೂ ಮುನ್ನದ ಲಾಭವಾಗಿ ಸುಮಾರು $12 ದಶಲಕ್ಷ ಹಣವನ್ನು ಸಂಪಾದಿಸಿತು . ಆದರೆ, ವಾಸ್ತವದಲ್ಲಿ ಅಲ್ಲಿ ನಿಜವಾದ ಮಾರಾಟ ಅಥವಾ ನಿಜವಾದ ಲಾಭ ಎರಡೂ ನಡೆದಿರಲಿಲ್ಲ.
ಬ್ಯಾಂಕ್ ಆಫ್ ಅಮೇರಿಕಾ ಮೆರಿಲ್ ಲಿಂಚ್ - ಎನ್ನುವುದು ಬ್ಯಾಂಕ್ ಆಫ್ ಅಮೇರಿಕಾದ ಇನ್ವೆಸ್ಟಮೆಂಟ್ ಬ್ಯಾಂಕಿಂಗ್ ಮತ್ತು ಸಂಪತ್ತು ನಿರ್ವಹಣೆಯ ವಿಭಾಗ. ಸುಮಾರು 20,000 ಕ್ಕೂ ಹೆಚ್ಚು ಬ್ರೋಕರ್‌ಗಳನ್ನು ಮತ್ತು $2.2 ಲಕ್ಷ ಕೋಟಿಗಳಷ್ಟು ಮೌಲ್ಯದ ಗ್ರಾಹಕರ ಆಸ್ತಿಯನ್ನು ಹೊಂದಿರುವ ಇದು ಪ್ರಪಂಚದ ಅತಿ ದೊಡ್ಡ ಬ್ರೋಕರಿಜ್ ಸಂಸ್ಥೆ. (ಬ್ರೋಕರಿಜ್ ಸಂಸ್ಥೆ: ಮಾರುವವ ಮತ್ತು ಖರೀದಿಸುವವನ ನಡುವೆ ದಳ್ಳಾಳಿಯಾಗಿ ಕೆಲಸ ನಿರ್ವಹಿಸುವ ಸಂಸ್ಥೆ) ಇದನ್ನು ಮುಂಚೆ & ., . ಎನ್ನುವ ಹೆಸರಿನಿಂದ ಕರೆಯಲ್ಪಡುತ್ತಿತ್ತು. ಇತ್ತೀಚಿನ 2009ಕ್ಕೂ ಮುಂಚೆ ಈ ಸಂಸ್ಥೆಯು ಸಾರ್ವಜನಿಕ ಒಡೆತನಕ್ಕೆ ಒಳಪಟ್ಟಿತು. ಇದು ನ್ಯೂಯಾರ್ಕ್ ಷೇರು ಮಾರುಕಟ್ಟೆಯಲ್ಲಿ ಎನ್ನುವ ಚಿನ್ಹೆಯಡಿಯಲ್ಲಿ ವಹಿವಾಟು ನೆಡಸುತ್ತಿತ್ತು. 2008ರ ಆರ್ಥಿಕ ಬಿಕ್ಕಟಿನ ಸಂದರ್ಭದಲ್ಲಿ ಹಣಕಾಸಿನ ಮುಕ್ಕಟ್ಟಿನಲ್ಲಿದ ಈ ಸಂಸ್ಥೆಯನ್ನು ಬ್ಯಾಂಕ್ ಆಫ್ ಅಮೇರಿಕಾ ಪಡೆಯಿತು. ಈ ಸಂದರ್ಭದಲ್ಲಿ ಬ್ಯಾಂಕ್ ಆಫ್ ಅಮೇರಿಕಾ ಹೊಸದಾಗಿ ಪಡೆದಿದ್ದ ಸಂಸ್ಥೆಯೊಂದಿಗೆ ಅದರ ಜಾಗತಿಕ ಬ್ಯಾಂಕಿಂಗ್ ಮತ್ತು ಸಂಪತ್ತು ನಿರ್ವಹಣೆಯ ವಿಭಾಗವನ್ನು ವಿಲೀನ ಮಾಡಿತು.
ಇತ್ತೀಚಗೆ 2009ರಲ್ಲಿ, ರಾಬೊಬ್ಯಾಂಕ್ "ನಾರ್ಮ" ಎಂಬ ಹೆಸರಿನ ವಿಚಾರವಾಗಿ ಮೆರಿಲ್ ವಿರುದ್ಧ ದಾವೆ ಹಾಕಿತು. ರಾಬೊಬ್ಯಾಂಕ್, ಮೆರಿಲ್ ಮೇಲಿನ ತನ್ನ ಅಪದಾನೆಯು ಅಬಾಕಸ್ ಗಳ ವಿಚಾರವಾಗಿ ಗೋಲ್ಡ್ ಮ್ಯಾನ್ ಸಾಚ್ಸ್ ವಿರುದ್ಧ 'ಯ ವಂಚನೆಯ ಅಪಾದನೆ ರೀತಿಯಲ್ಲಿಯೆ ಇದೆ ಎಂದು ಹೇಳಿತು. ರಾಬೊಬ್ಯಾಂಕ್ ಮಾಗ್ನೆಟಾರ್ ಕ್ಯಾಪಿಟಲ್ ಎನ್ನುವ ಹೆಡ್ಜ ಫಂಡ್, ನಾರ್ಮಗೆ ಒಳಪಡುವ ಆಸ್ತಿಗಳ ಬಗ್ಗೆ ನಿರ್ದಾರ ಮಾಡಿತ್ತು. ಆದರೆ ಮೆರಿಲ್ ಈ ವಿಷಯವನ್ನು ರಾಬೊಬ್ಯಾಂಕ್ ತಿಳಿಸಿರಲಿಲ್ಲ. ಬದಲಿಗೆ, ಅಸ್ತಿಗಳನ್ನು ಆಯ್ಕೆ ಮಾಡುತ್ತಿರುವುದು ಗ್ರೂಪ್ ಎನ್ನುವ ಗುಂಪು ಎಂದು ಮೆರಿಲ್ ರಾಬೊಬ್ಯಾಂಕಿಗೆ ತಿಳಿಸಿತು ಎಂದು ರಾಬೊಬ್ಯಾಂಕ್ ಅಪಾದಿಸಿದೆ. ಗಳ ಮೌಲ್ಯ ಕುಸಿದಾಗ, ರಾಬೊಬ್ಯಾಂಕ್ ಮೆರಿಲ್‌ಗೆ ಭಾರಿ ಮೊತ್ತದ ಹಣವನ್ನು ಕೊಡಬೇಕಾಗಿ ಬಂತು. ರಾಬೊಬ್ಯಾಂಕ್‌ನ ಅಪಾದನೆಯನ್ನು ಮೆರಿಲ್ ತಿರಸ್ಕರಿಸುತ್ತದೆ, ಪ್ರತಿಯಾಗಿ ಅದರ ವಕ್ತಾರ "ಈ ಎರಡು ವಿಷಯಗಳಿಗೆ ಸಂಬಂಧವಿಲ್ಲ ಹಾಗು ಅವರ ವಾದದಲ್ಲಿ ಯಾವುದೇ ಹುರಳಿಲ್ಲ, ಅಷ್ಟೇ ಅಲ್ಲದೆ ರಾಬೊಬ್ಯಾಂಕ್ ಸುಮಾರು ಒಂದು ವರ್ಷ ಹಿಂದೆ ಹಾಕಿದ್ದ ದಾವೆಯಲ್ಲಿ ಈ ವಿಷಯಗಳ ಪ್ರಸ್ತಾಪವಿರಲಿಲ್ಲ" ಎಂದು ಹೇಳುತ್ತಾರೆ.